நம் பண்பாட்டு அடையாளத்தின் கருவறை ஆலயங்களே.

(கே.வி. இளவரசி - எஸ்.டவினா - கி.தீபன்) கோலாலம்பூர், மலேசியாவில் உள்ள இந்து ஆலயங்களை ஒரே குடையின் கீழ் கொண்டு வந்து அவை சரியான வகையில் நிர்வகிக்கப்பட வேண்டும் என்ற நோக்கத்தில் முதல் தேசிய ஆலய மாநாடு நேற்று பங்சாரில் உள்ள சுகாதார நிர்வாக கல்விமையத்தில் மலேசிய இந்து சங்கத்தின் ஏற்பாட்டில் மிகவும் சிறப்பான முறையில் நடத்தப்பட்டது. ஆலயம் அமைப்பதற்கு ஆகம விதிகள் உள்ளன. அவற்றைப் பின்பற்றி அமைக் கப்படும் ஆலயங்களில்தான் நம்மால் முழு பயனையும் பெற முடியும். ஆனால், இன்றைய காலக் கட்டத்தில் சில தரப்பினர் ஆலயங் களைத் தனிநபர் இஷ்டம் அல்லது பயனை மட்டுமே கருத்தில் கொண்டு எழுப்புகின்றனர். இத்தகைய ஓர் அலட்சிய போக்கு வருங் காலத்தில் நம் முடைய பண் பாட்டில் எதிர் பாரா மாற்றங் களை ஏற்படுத் தக் கூடிய வாய்ப்புள்ளது. இதனைக் கவனத்தில் கொண்டே ஆலயம் குறித்த தகவல்கள், ஆகம விதிகள், சமுதாய முன்னேற்றத்தில் ஆலயத்தின் பங்களிப்பு தொடர் பான விஷ யங்கள் அடங்கிய தேசிய ஆலய வழிகாட்டி நூல் இந்த மாநாட்டில் வெளியிடப்பட்டது. மேம்பாட்டு நடவடிக்கைகள் காரணமாக எழும் ஆலயங்கள் தொடர்பான விவகாரங்களுக்கு இரு தரப்பினர்களிடையே நட்பு முறையிலேயே தீர்வு காணப் பட வேண்டும் எனவும் மாநாட்டை அதிகாரப்பூர்வமாகத் தொடக்கி வைத்து தேசிய ஆலய வழிகாட்டியை வெளியிட்ட மஇகா தேசிய தலைவரும் சுகா தாரத் துறை அமைச்சருமான டத்தோஸ்ரீ டாக்டர் எஸ்.சுப்பிரமணியம் தெரிவித்தார். சமயம் சார்ந்த பிரமுகர்களோடு நாட்டில் உள்ள பல ஆலயங்களின் பிரதிநிதிகள் உட்பட 200க்கும் மேற்பட்டவர்கள் இந்த மாநாட்டில் கலந்து கொண்டனர். ஆலயங்களே முதல் பாடசாலைகளாக மாற வேண்டும் பள்ளிகளில் சமயக் கல்வி கட்டாயப் பாடமாக்கப்பட வேண்டும் என்பது நாம் நீண்ட காலமாக அரசாங்கத்திடம் வைத்துக்கொண்டு வரும் கோரிக்கை யாகும்.அந்தப் பணி இன்றும் தொடர்ந்து வருகிறது என மலேசிய இந்து சங்கத்தின் தேசிய தலைவர் டத்தோ ஆர்.எஸ். மோகன்ஷாண் தெரிவித்தார். இருப்பினும், பள்ளிகளில் கட்டாயமாக்கப்படுவதற்கு முன்பு பெற்றோர்கள் முதலில் தங்களின் கடமையைச் செய்ய வேண்டும். ஆலயங்களில் சமய வகுப்புகள் நடத்தி னால் பெற்றோர்கள் தங்களின் பிள்ளைகளைத் தயங்காமல் அனுப்ப வேண்டும். சமூக வளர்ச் சிக்கு முக்கிய அஸ்தி வாரமே பெற்றோரி டையே ஏற்படும் சிந்தனை மாற்றம்தான். அதே வேளையில், ஆலயங்களும் வழிபாட்டு நடவடிக்கை களுக்கு அப்பாற்பட்ட நிலையில் சமூக வளர்ச்சியிலும் முக்கிய பங்காற்ற வேண்டும். ஆல யங்களின் பணிகளில் இளைஞர்கள் இளம் வயதிலேயே தங்களை ஈடுபடுத்திக்கொள்ள வழிவகுத்துக் கொடுக்க வேண்டும் எனவும் அவர் குறிப்பிட்டார். இருக்கின்ற ஆலயங்களே போதுமானது தற்போது இந்த நாட்டில் நம் மக்கள் தொகையைக் காட்டிலும் ஆலயங்களின் எண்ணிக்கைதான் மிக அதிகமாக உள்ளது. எனவே, இன்னும் அதிகமான ஆலயங்களைக் கட்ட முனையாமல் இருக்கின்ற ஆலயங்களைச் சரியான முறையில் பாதுகாத்து வந்தாலேயே நம்முடைய சமுதாயத்தின் கலாச்சாரம் இன்னும் நெடுநாளைக்குக் கட்டிக்காக்கப்பட்டு வரும் என சிவஸ்ரீ அ.ப. முத்துக்குமார சிவாச் சாரியார் ஆலய நிர்வாகத்தினரையும் பொதுமக்களையும் வலியுறுத்தினார். மாநாட்டில் ஆலயங்களே இந்து கலாச்சாரத்தின் அடையாளம் என்ற தலைப்பில் சிறப்புரை ஆற்றிய அவர் மேற்கண்டவாறு குறிப்பிட்டார். ஆலயம் அமைப்பதற்கு என்றே ஆகம விதிகளை அமைத்துக்கொண்ட பண்பாடு நம்மிடம் உள்ளது. ஆலயத்தின் கருவறையும் இன்னும் பிற சந்நிதிகளும் எவ்வாறு அமைய வேண்டும் என்ற விதிகள் எல்லாம் உள்ளன. ஆனால், நாட்டில் உள்ள ஆலயங்களில் பெரும்பான்மையானவை இவற்றைப் பின்பற்றிதான் கட்டப் பட்டுள்ளனவா என்றால் கேள்விக்குறிதான். எனவே, இருக்கின்ற ஆலயங்களைப் பாதுகாத்து வழிபாடு செம்மையான முறையில் நடத்தப்படுவதை உறுதிசெய்தாலேயே நம்முடைய பண்பாட்டின் அடையாளமும் கட்டிக்காக்கப்படும் என அவர் தெரிவித்தார். ஆலய வழிபாடே நம் பாரம்பரியத்தின் வேர் இன்றைய தலைமுறையினரிடையே யோகா, தியான மையங்கள் போன்றவை அதிக ஈர்ப்பை ஏற்படுத்தி வருகின்றன. இதன் அடிப்படையி லேயே ஆலய வழிபாட்டில் ஒருவித தேக்க நிலை ஏற்பட்டுள்ளதை உணர முடிகிறது. இருப்பினும், ஆலய வழிபாடுதான் அனைத்து விதமான வழிபாடுகளின் பாரம்பரிய வேர் என்பதை இன்றைய தலைமுறையினர் உட்பட அனைவரும் ஏற்றுக்கொள்ள வேண்டும் என ஆலய வழிபாடு இன்றைய காலத்திற்குத் தேவையா என்ற தலைப்பில் உரையாற்றிய தவத்திரு சுவாமி பிரமானந்தர் சரஸ்வதி குறிப்பிட்டார். ஒரு காலக் கட்டம் வரையில் ஆலயத்தின் அல்லது இறைவனின் மீது இருந்து வந்த நம்பிக்கை மெல்ல மெல்ல தேய்ந்து களைப்பையும் சோர்வையும் ஏற்படுத்தியதன் விளைவே, அவர்களின் கவனம் மேலே குறிப்பிட்ட யோகா, தியானம் போன்றவை சார்ந்த மையங்களின் மீது திசை திருப்பப்பட்டுள்ளது. இது ஒரு வகையில் தவறு இல்லையென்றாலும் நம்மையும் நம் பண்பாட்டையும் அடையாளப்படுத்துவதே ஆலய வழிபாடுதான் என அவர் மேலும் குறிப்பிட்டார். பொது இயக்கங்களோடு இணைந்து பணியாற்றுவது காலத்தின் தேவை ஆலயங்கள் சுற்றியுள்ள பொது இயக் கங்களோடு இணைந்து பணியாற்றினால் நம் சமூக வளர்ச்சியை இன்னொரு பரிணா மத்திற்குக் கொண்டு செல்ல முடியும். பக்தி தலத்தோடு ஆலயம் சமுதாய ஸ்தலமாக உருமாற வேண்டியது இன்றைய காலத்தின் கட்டாயமாகும் என ஆலய மேம்பாட்டில் பொது சேவை இயக்கங்களின் பங்கு என்ற தலைப்பில் உரையாற்றிய தேசிய நிலநிதி கூட்டுறவுச் சங்கத்தின் தலைமை நிர்வாகி டத்தோ பி.சகாதேவன் தெரிவித்தார். அதுமட்டுமின்றி, இவ்வாறு பொது இயக்கங்களோடு இணைந்து பணியாற்றும் சேவை அங்குள்ள இளைஞர்களின் சேவை உணர்விற்கு வடிகாலாகவும் அமையும் எனவும் அவர் தெளிவுபடுத்தினார். இளைஞர்களை மீட்க சேவையே இறைவழிபாடாக வேண்டும் இன்று திசை மாறிச் சென்றுள்ள நம் இளைஞர்களை மீண்டும் நமது பண் பாட்டிற்கே மீட்டுக்கொண்டு வர வேண்டு மென்றால் இளைஞர்களுக்குச் சேவை இறைவழிபாடு என்பதை உணர்த்த வேண்டும் என சேவையே இறைவழிபாடு என்ற தலைப்பில் உரையாற்றிய சக்திபிரியானந்தர் விளக்கினார். இளைஞர்களிடையே அராஜகம் எந்தளவிற்கு விஸ்வரூபம் எடுத்துள்ளதை டி.நவீன் விவகாரம் மூலமாக நம்மால் உணர முடிகிறது. இத்தகைய இளைஞர் களை மீட்க வேண்டும் என்றால் அவர்களை இறைசேவையில் ஈடுபடுத்துவதே தீர்வு எனவும் அவர் குறிப்பிட்டார். ஆலயங்கள் சமய அறிவின் வளர்ச்சிக்கு இடமளிக்கக் கூடிய களமாக இருக்க வேண்டும். ஆலயங்கள் அனைத்தும் சமய வளர்ச்சியைப் பெரிய அளவில் தான் செய்ய வேண்டும் என்றில்லை. ஆலயங்கள் அளவில் சிறியதாக இருந்தாலும் கூட இயன்ற வரையில் அந்தப் பணியைச் செய்யலாம் என சமுதாய மேம்பாட்டில் ஆலயங்களின் பங்கு என்ற தலைப்பில் உரையாற்றிய மலேசிய இந்து சங்கத்தின் முன்னாள் தேசிய தலைவர் டத்தோ அ.வைத்திலிங்கம் குறிப்பிட்டார். மேலும், சமய வளர்ச்சியில் மலேசியாவில் உள்ள தமிழ் நாளிதழ்கள் தங்களின் பங்கை ஆற்றி வருகின்றன. அந்தப் பணிக்கு மக்களிடம் எந்தளவிற்கு வர வேற்பு உள்ளது என்பது கேள்விக்குறியே. அதே வேளையில், முன்பு ஆலயங்களில் அர்ச்சனைக்கு முன் சொற்பொழிவுகள் நிகழ்த்தப்பட்டன. இன்று காணாமல் போய்விட்ட அந்த அங்கம் மீண்டும் ஆலயங்களில் நடத்தப்பட வேண்டும் எனவும் அவர் கேட்டுக்கொண்டார். ஆலயங்களுக்கும் மக்களுக்கும் இடையே அன்பு வளர்ச்சி வலிமையாக இருந்தாலேயே தவிர சமுதாய வளர்ச்சியை ஆலயங்களால் முன்னெடுக்க இயலாது எனவும் அவர் கோடிட்டுக் காட்டினார்.


யூடியூப் வழி பல் கட்டும் வேலை கற்ற போலி பல் மருத்துவர்கள்

அண்மையில் போலி பல் மருத்துவராக செயல்பட்டு  போலி கிளினிக் நடத்திய இளம் பெண் ஒருவரின் நீதிமன்ற அபரா தத் தொகையைச் செலுத்துவத ற்கு அரசு சாரா அமைப்புகள் நிதி திரட்டும் இயக்கத்தை மேற் கொண்டது கவலை அளிக்கக் கூடிய தவறான நடைமுறை என்று மலேசிய பல் கட்டமைப்பு செய் வோரின் சங்கம் அறிவுறுத்தியது.

மலாக்காவில், பதிவு செய்யப்படாத தனியார் பல் மருத்துவர் கிளினிக்கை நடத்தி வந்ததற்காக நூர் பராஹனிஸ் இசாத்தி அட்லி (வயது 20) என்ற இளம் பெண்ணுக்கு மலாக்கா நீதிமன்றம் 70,000 வெள்ளி அபராதமும் அதைக் கட்டத் தவறினால் 6 மாதச் சிறைத் தண்டனையும் விதித்தது.

Read More: Malaysia Nanban News Paper on 10.10.2017


பெண்களின் உரிமைகளைத் தொடர்ந்து மேம்படுத்தி நிலைநிறுத்த்தப்படும்

கோலாலம்பூர்,

தேசிய முன்னணி அரசாங்கம் (தேமு) பெண்களின் உரிமைகளைத் தொடர்ந்து மேம்படுத்தி நிலைநிறுத்தும் என பராமரிப்பு அரசாங்கப் பிரதமர் டத்தோஸ்ரீ நஜீப் துன் ரசாக் கூறியுள்ளார்.கடந்த செவ்வாயன்று புத்ரா உலக வாணிப மையத்தில் நடந்த ரத்து ஹத்தி நெகாராகூ நிகழ்ச்சிக்கு திடீர் வருகை மேற்கொண்ட நஜீப் மேற்கண்ட உறுதி மொழியை வழங்கியுள்ளார்.

Read More: Malaysia Nanban Tamil Daily on 26.4.2018


ஹங்கேரியில் உள்ள சர்க்கஸில் ஓவியம் தீட்டும் இந்திய யானை

ஹங்கேரி: ஹங்கேரியின் புடாபஸ் நகரில் சர்க்கஸ் நிறுவனத்தில் உள்ள இந்திய யானை ஒன்று வண்ணச்சித்திரம் தீட்டும் காட்சி பார்வையாளர்களின் கவனத்தை வெகுவாக ஈர்த்துள்ளது. 40 ஆண்டுகளுக்கு முன் இந்த சர்க்கஸுக்கு 2 வயதுக் குட்டியானையாக வந்த அந்த யானையின் பெயர் சான்ட்ரா ஆகும். தற்போது சான்ட்ராவுக்கு 42 வயதாகிறது. சான்ட்ரா யானை கோடுகளை ஓவியமாக்குவதற்கு தனது தும்பிக்கையையே தூரிகையாக்குகிறது. சான்ட்ரா வரைந்த ஒரு ஓவியம் 150 டாலருக்கு விலை போனது.
யானைகளுக்கு பயிற்சியளித்த ஃப்ளோரியன் ரிக்டர் என்ற பெண்மணி சான்ட்ராவுக்கு தாம் எந்தவித துன்புறுத்தலும் செய்யவில்லை என்றும் அதுவாகவே ஆர்வத்துடன் ஓவியம் கற்றுக்கொண்டுவிட்டது என்றும் கூறியுள்ளார். யானை வரைந்த அழகில் சொக்கிப் போகும் பார்வையாளர்கள் அதை ஏலத்தில் எடுத்துச் செல்கின்றனர். அப்படித் திரட்டப்படும் தொகை, மலேசியக் காடுகளில் உள்ள யானைகளின் மறுவாழ்வுக்கு நன்கொடையாக வழங்கப்படுகிறது. இங்குள்ள குதிரைகளுக்கும் ரிக்டர் பல்வேறு பயிற்சிகளை அளித்து வருகிறார்.


மக்களுக்கான பரிவுமிக்க பொருதாரத் திட்டம் (பிரிஹாத் தின்) மற்றும் (பெஞ்சானா)

கோலாலம்பூர், ஜூன் 21-

  பிரதமர் டான்ஸ்ரீ மொகிதீன் யாசின் அறிவித்துள்ள மக்களுக்கான பரிவுமிக்க பொருளாதாரத் திட்டம் (பிரிஹாத் தின்) மற்றும் நாட்டின் பொரு ளாதார மீட்சித் திட்டம் (பெஞ் சானா) ஆகியன நாட்டிலுள்ள சிறிய, நடுத்தர தொழில் துறையை சார்ந்த தொழில் முனைவர்களுக்கு மிகப்பெரிய அளவில் உதவி வருகிறது.

கோவிட்-19 தொற்றின் காரணமாக நாடு முழுவதும் அமல் படுத்தப்பட்டிருந்த நடமாட்டக் கட்டுப்பாட்டின் காரணமாக சுமார் மூன்று மாதங்களாக தொழில் நிறுவனங்கள் முடக்கப்பட்ட காலகட்டத்தில் அத்தொழில் முனைவர்களுக்கு உதவும் நோக்கத்தில் பிரதமர் டான்ஸ்ரீ மொகிதீன் யாசின் இத்திட்டங்களை அறிவித்திருந்தார்.

  அந்த வகையில் பிரிஹாத்தின் திட்டத்தின் உதவியுடன் தங்கள் தொழில்துறைகளை தொடர்ந்து நடத்தி வரும் மூன்று தொழில் முனைவர்களை நாம் இங்கு சந்திக்க விருக்கின்றோம். அந்த வகையில் கிள்ளான் துறைமுகம், புலாவ் இண்டா தொழிற்பேட்டையில் இயங்கி வரும் மிகவும் பிரபலமான வி.ஜி. ஆஃப்ஷோர் கொண் டெய்னர்ஸ் இண்டர்நேஷனல் செண்டிரியான் பெர்ஹாட் (VG Offshore   Containers International (M) Sdn. Bhd.) நிறுவனத்தைப் பற்றித் தெரிந்து கொள்வோம்.

  அதன் உரிமையாளர் ராமசாமி மேனனுடன் மலேசிய நண்பன் பேசுகையில் அரசாங்கத்தின் பிரிஹாத்தின் திட்டத்தின் வாயிலாக தங்கள் நிறுவனம் மீண்டும் உயிர்பெற்று வந்தது தொடர்பான தகவல்களை பகிர்ந்து கொண்டார். எரிபொருள், எரிவாயு கொள்கலன் தயாரிப்பு நிறுவன மாக இது விளங்குகிறது.  சுமார் 25 ஆண்டுகளாக இத்தொழில் துறையில் ஈடுபட்டு வரு கிறோம். எங்கள் நிறுவனத்தில் சுமார் 120 பணியாளர்கள் உள்ளனர். அவர்களில் மலேசியர்கள் 40 பேர் அடங்குவர். எங்கள் நிறுவனத்தின் பெரும்பாலான தயாரிப்புகள் ஏற்றுமதி செய்யப் படுகின்றன என்று ராமசாமி மேனன் (71) கூறினார்.

மலேசியாவில் இந்நிறுவனமே மிகப்பெரிய எரிபொருள், எரிவாயு கொள்கலன் தயாரிப்பு நிறுவனமாக விளங்குகிறது என்பது குறிப்பிடத்தக்கது. பிரிஹாத்தின் திட்டத்தை பொறுத்த வரையில், அது எங்கள் நிறுவனத்திற்கு பெரும் உதவியாக விளங்குகிறது. கோவிட்-19 தொற்று நடமாட்டக் கட்டுப் பாட்டு ஆணைக்கு முன்னதாக எங்கள் நிறுவனம் சிறப்பான வகையில் செயல்பட்டு வந்தது. அப்போது எண்ணெய் விலை பீப்பாய் ஒன்றுக்கு 57 வெள்ளி யாக இருந்ததே இதற்கு காரணம்.

கடந்த மார்ச் 18 ஆம் தேதி நடமாட்டக் கட்டுப்பாடு விதிக் கப்பட்ட பிறகு ஏப்ரல் முதல் தேதியிலிருந்து வழக்கம் போல தொழில் நடவடிக்கைகளைத் தொடர்ந்து நடத்துவதற்கு அனைத்துலக வர்த்தகத் தொழில் துறை அமைச்சிடமிருந்து (MITI) அனுமதியைப் பெற்றோம். சுமார் இரண்டு வாரங்கள் எங்கள் நிறுவனம் மூடப்பட்டிருந்தது. அந்த காலகட்டத்தில் எங்கள் மலேசிய பணியாளர்களில் பெரும்பாலானவர்கள் வீட்டிலி ருந்தே வேலை செய்தனர். அந் நியத் தொழிலாளர்கள் மற்றும் தயாரிப்புப் பிரிவு ஊழியர்கள் தத்தம் இடங்களில் தங்கியிருந் தனர்.

   எங்களுக்கு வி.ஜி. மெட்டல், வி.ஜி. ஆஃப்ஷோர் என இரண்டு நிறுவனங்கள் உள்ளன. இரண்டு நிறுவனங்களுக்குமே பிரிஹாத்தின் திட்டத்தில் விண்ணப்பம் செய்தோம். வி.ஜி. ஆஃப்ஷோர் நிறுவனத்தின் கீழ் நால்வருக்கும் வி.ஜி. மெட்டல் நிறுவனத்தின் கீழ் 10 பேருக்கும் விண்ணப்பம் செய்தோம். மொத்தமாக 14 பணியாளர்களுக்கு பெர்கே சோவின் கீழ் 1,200 வெள்ளி பெறும் திட்டத்திற்கு (வெ.4,000 க்கும் குறைவான சம்பளம் பெறுபவர்கள்) தகுதி பெற்றுள் ளோம். இரண்டு வாரங்கள் மட்டுமே எங்கள் நிறுவனம் மூடியிருந்தா லும் விநியோகஸ்தர் நிறுவனங்கள் தொடர்ந்து முடங்கியிருந்ததால் பாதிப்பு ஏற்பட்டது. இருந்தாலும், இருப்பதை வைத்து நாங்கள் செயல்படத் தொடங்கினோம். வங்கிகள் வழங்கிய ஆறு மாத அவகாசம் உட்பட அரசாங்கத் தின் பிரிஹாத்தின் திட்டம் நாங்கள் செயல்படுவதற்கு உறுதுணையாக இருந்தது. எங்கள் பணி யாளர்கள் எவருக்கும் சம்பளக் குறைப்பை நாங்கள் செய்ய வில்லை என ராமசாமி மேனன் மேலும் கூறினார்.

உசாஹா ஜானா செண். பெர்ஹாட்

   நடமாட்டக் கட்டுப்பாடு காரணமாக பாதிப்பை எதிர்நோக்கிய மற்றொரு நிறுவனம், நிகழ்ச்சிகள் மேலாண்மைத் துறையைச் சார்ந்த  உசாஹா ஜானா செண். பெர்ஹாட் (Usaha Jana Sdn. Bhd.) நிறுவனமாகும்.

   அரசாங்கத்திடமிருந்து சிறிய, நடுத்தர நிறுவனங்களுக்கு கிடைத்த பிரிஹாத்தின் உதவித் திட்டம் வரவேற்கத்தக்கது. நடமாட்டக் கட்டுப்பாட்டு காலகட்டத்தில் எங்கள் பணியாளர்களை தக்கவைத்துக் கொள்வதற்காக ஏப்ரல் முதல் ஜூன் மாதம் வரையில் தலா 20,000 வெள்ளி எங்கள் நிறுவனத்திற்கு வழங்கப் பட்டது என்று அதன் உரிமையாளர் முகமட் நொராஷெடி அப்துல் ரஷிட் (Mohd. Norashedy Ab. Rashid) கூறினார்.

   நிகழ்ச்சிகள் ஏற்பாடு, விளம்பரம், அச்சுத்தொழில், காணொளி தயாரிப்பு, நிழற்படக்கலை ஆகியவற்றில் இந்நிறுவனம் ஈடுபட்டு வருகிறது. இதன் வாடிக்கையாளர்களில் அதிகமாக அரசாங்க அமைச்சுகளும் அரசு சார்ந்த நிறுவனங்களும் அடங் கும்.

   கோவிட்-19 காரணமாக நடமாட்டக் கட்டுப்பாடு விதிக்கப்படு வதற்கு முன்பு எங்கள் நிறுவனத் தின் செயல்பாடுகள் சிறந்த முறையில் இருந்தன என குறிப்பிட்ட நொராஷெடி, கடந்த ஆண்டு டிசம்பர் வரையில் நிறைய நிகழ்ச்சிகள், நிலையான வரு மானத்தைக் காண முடிந்ததாகக் கூறினார்.

  ஆனால், இவ்வாண்டு ஜனவரி தொடங்கி மே மாதம் வரையில் எந்தவிதமான வருமானமும் எங்கள் நிறுவனத்திற்கு கிடைக்க வில்லை. காரணம் எந்த நிகழ்ச்சி களும் நடைபெற வில்லை. இப்போதுதான் சிறிது, சிறிதாக நிலைமை மாறி வருகிறது. ஏபெக் 2020 மாநாட்டிற்காக சில பணிகளை செய்து வருகிறோம்.

  எங்களின் பணியாளர்கள் மொத்தம் 19 பேர். அனைவருமே மலேசியர்கள். வர்த்தகத் திட்டத்தை பல்வகைப் படுத்தும் ஒரு காலகட்டத்தில் நாங்கள் இப்போது இருக்கிறோம் என்றார் அவர்.

பிரிஹாத்தின், பெஞ்சானா ஆகிய இரு திட்டங்களுமே நாட்டிலுள்ள சிறிய, நடுத்தர (எஸ்.எம்.இ.) வர்த்தகர் களுக்கு கைகொடுக்கும் இரு முக்கியமான திட்டங்களாக விளங்குகின்றன. வர்த்தகத் துறையில் புதிய வழக்க நிலையை அனுசரித்துப் போகும் ஒரு திருப்பு முனையில் உள்ள தொழில் முனைவர்களுக்கு இவை அரசாங்கம் வழங்கியுள்ள அரிய திட்டங்களாகவே கருதப்படுகின்றன.

நாட்டின் மேம்பாட்டில் எஸ்.எம்.இ. நிறுவனங்கள் வழங்கும் பங்களிப்பு அளப்பரியது.

 பிரிஹாத்தின் (PRIHATIN) திட்டத்தின் கீழ் இந்நிறுவன உரிமையாளர்களுக்கு வழங்கு வதற்காக சம்பள உதவித் தொகையை தொடக்கத்திலிருந்த 590 கோடி வெள்ளி யிலிருந்து 1,380 கோடி வெள்ளியாக அரசாங்கம் அதிகரித்துள்ளது.

   இத்தொகையில் 80 விழுக்காடு, மாதம் ஒன்றுக்கு வெ.4,000 க்கும் குறைவான சம்பளம் பெறும் ஊழியர் களுக்காக ஒதுக்கப்பட்டுள்ளது.

  எஞ்சிய 20 விழுக்காடு மைக்ரோ தொழில் திட்டங்களில் ஈடுபட்டுள்ளவர்களுக் காக ஒதுக்கப் பட்டுள்ளது.

  பெஞ்சானா (PENJANA) திட்டத்தின் கீழ் வர்த்தகங்களின் மேம்பாட்டிற்காக சுமார் 3,500 கோடி வெள்ளி மதிப் புள்ள 40 சலுகைத் திட்டங்களை பிரதமர் டான்ஸ்ரீ மொகிதீன் யாசின் அறிவித்துள்ளார். இது பொருளாதார மீட்சித் திட்டமாகும்.


பெண்களுக்கு பல உரிமைகள் சவுதி அரேபிய இளவரசருக்கு அல் கொய்தா எச்சரிக்கை

சவுதி அரேபியாவின் இளவரசர் முகமது பின் சல்மான் ஆட்சிக்கு வந்த பின்பு பல்வேறு புதிய சீர்திருத்தங்களை கொண்டு வருகிறார்.அந்த வகையில் சமீபத்தில், பெண்கள் கார் ஓட்டுவதற்கும், ஓட்டுநர் உரிமம் பெற்றுக்கொள்ளவும் அனுமதி அளித்தார். அதுமட்டுமின்றி பெண்கள் திரையரங்குகளில் சென்று திரைப்படம் பார்க்கவும் அனுமதித்தார்.சல்மானின் இந்த அதிரடி நடவடிக்கைகள் எல்லாம், அல்கொய்தா தீவிரவாத இயக்கத்துக்கு ஆத்திரத்தையும், கோபத்தையும் வரவழைத்துள்ளது.

அதனால் இது குறித்து அல்கொய்தா அமைப்பு வெளியிட்டுள்ள அறிக்கையில், சவுதி அரேபிய இளவரசர் முகம்மது பின் சல்மான் ஆட்சியில் ஏராளமான மாற்றங்கள் வருகின்றன. மசூதிகள் அனைத்தும் சினிமா தியேட்டர்களாக மாறுகின்றன. பெண்கள் கார் ஓட்ட அனுமதிக்கப்படுகிறார்கள், இமாம்களுக்கு மாற்றுப் புத்தகங்கள் தரப்படுகின்றன. மேற்கத்திய மற்றும் கிழக்கு நாடுகளில் இருந்து ஆதிக்கவாதிகளும், மதச்சார்பின்மையாளர்களும் வந்து கருத்து களைப் பரப்புகிறார்கள். ஒழுக்கக் குறைவு ஏற்படவும், ஊழல் நடைபெறவும் கதவுகள் திறந்து வைக்கப்பட்டுள்ளன.

புனித மெக்கா நகருக்கு அருகே அமைந்திருக்கும் கடற்கரை நகரான ஜெத்தாவில் டபிள்யு டபிள்யு இ எனப்படும் ராயல் ரம்பிள் மல்யுத்தப் போட்டிகள் நடத்த அனுமதிக்கப்பட்டுள்ளது. இந்தப் போட்டியைப் பார்க்க வந்திருந்த முஸ்லிம் இளம் பெண்கள், ஆண்கள் மத்தியில் ஆண், பெண் போட்டியாளர்கள் தங்கள் உடலைக் காட்டிக்கொண்டும், மறைக்க வேண்டிய உடற்ப்பகுதிகளை மறைக்காமல் விளையாடினார்கள். இதைப் பார்வையாளர்களும் ரசித்தா ர்கள். இரவு நேரங்களில் இசைக் கச்சேரிகள் நடத்தப்படுகின்றன. திரையரங்களும், சர்க்கஸ் காட்சிகளும் தொடர்ந்து நடக்கின்றன. இந்த ஊழல்வாதி அரசு அதிகாரிகள் எதையுமே தடுக்கவில்லை. இது போன்ற மதத்துக்கு விரோதமான பாவமான காரியங்களைச் செய்யாதீர்கள் என்று அல்கொய்தா எச்சரித்துள்ளது.


கரெண்ட் இல்லாத எங்க ஊர்ல ஒரு நாள் தங்குங்க... ஓ.பன்னீர்செல்வத்தை சுற்றி வளைத்த பொதுமக்கள்

புதுக்கோட்டை மாவட்டத்தில் கஜா புயலால் பாதிக்கப்பட்ட பகுதிகளை பார்வையிட சென்ற துணை முதல் அமைச்சர் ஓ.பன்னீர்செல்வத்தை கந்தவர்கோட்டையில் மக்கள் சுற்றி வளைத்து முற்றுகையிட்டனர்.

கந்தவர்கோட்டை கடைவீதியில் மக்கள் நடமாட்டம் இருந்த நேரத்தில், அந்த வழியில் ஓ.பன்னீர்செல்வம் வந்தார். அப்போது அவரை பொதுமக்கள் சுற்றி வளைத்து முற்றுகையிட்டனர். புயல் அடித்து இத்தனை நாள் ஆகிறது ஏன் வரவில்லை என்று கேள்வி எழுப்பினர். குடிநீர், மின்சாரம் வழங்கக்கோரி முழக்கங்களை எழுப்பினர். அப்போது அமைச்சர் விஜயபாஸ்கர் பொதுமக்களை சமாதானம் செய்ய முயன்றார்.

அப்போது பொதுமக்கள் விஜயபாஸ்கரை சரமாரியாக கேள்வி கேட்டனர். துணை முதலமைச்சரிடம் குறை சொல்வதை நீங்கள் ஏன் தடுக்கிறீர்கள். நீங்களும் செய்ய மாட்டீர்கள். அவரிடம் சொல்லவும் விடமாட்டீர்கள். யாரிடம் குறைகளை சொல்வது, குடிக்க தண்ணீர் இல்லாமல், பால் இல்லாமல் கஷ்டப்படுவது எங்க வீட்டு பிள்ளைகள் என பொதுமக்கள் விஜயபாஸ்கரிடம் வாக்குவாதம் செய்தனர்.

கரெண்ட் இல்லாமல், குடிக்க தண்ணீர் இல்லாமல் கஷ்டப்படுகிறோம் சார், கரெண்ட் இல்லாத எங்க ஊர்ல ஒரு நாள் தங்குங்க. உங்களால முடியுமா? எங்க கஷ்டத்தை நினைச்சி பாருங்க சார் என ஓ.பன்னீர்செல்வத்தை முற்றுகையிட்டு பொதுமக்கள் கூறினர். இதனால் அங்கு பரபரப்பு ஏற்பட்டது. பின்னர் அதிகாரிகள் பேச்சுவார்த்தை நடத்தியதையடுத்து, அந்த இடத்திலிருந்து ஓ.பன்னீர்செல்வம், விஜயபாஸ்கர் ஆகியோர் சென்றனர்


மதுசூதனனுக்கு ஆதரவாக பன்னீருடன் இணைந்து பிரச்சாரம் : ஜி.கே.வாசன் பேட்டி

சென்னை: ஆர்.கே.நகர் இடைத்தேர்தலில் ஓ.பன்னீர்செல்வம் அணியான அதிமுக புரட்சித் தலைவி அம்மா கட்சி சார்பில் போட்டியிடும் மதுசூதனனுக்கு தமிழ் மாநில காங்கிரஸ் கட்சி ஆதரவு தெரிவித்துள்ளது. இது குறித்து சென்னையில் செய்தியாளர்களை பன்னீர்செல்வமும், வாசனும் கூட்டாக சந் தித்தனர். அப்போது பேசிய வாசன், தமிழ் மாநில காங்கிரஸ் கட்சி நிர்வாகிகளின் கருத்தை ஏற்று தற்போது பன்னீர்செல்வம் அணிக்கு, ஆர்.கே.நகர் இடைத்தேர் தலில் ஆதரவளிக்க முடிவு செய்ததாக குறிப்பிட்டார். முன்னதாக வாசனை சந்தித்து தங்களது அணிக்கு ஆதரவளிக்க பன்னீர்செல்வம் கோரிக்கை விடுத் தார் என்பது குறிப்பிடத்தக்கது. தொடர்ந்து பேசிய வாசன், மக்களின் மனநிலைக்கு ஏற்றவாறு இந்த முடிவு எடுக்கப்பட்டதாக கூறினார். மதுசூதுனனுக்கு ஆதரவாக ஆர்.கே.நகரில் தமிழ் மாநில காங்கிரஸ் கட்சியினர் பிரச்சாரம் செய்வார்கள் என்றார். மேலும் வரும் 8-ம் தேதி ஓ.பன்னீர்செல்வத்துடன் இணைந்து மதுசூதனனுக்கு ஆதரவாக ஆர்.கே.நகரில் தாம் பிரச்சாரம் செய்ய உள்ளதாகவும் வாசன் அறிவித்துள்ளார். மக்கள் விரும்பினால் உள்ளாட்சித் தேர்தலிலும் இந்த கூட்ணி தொடரும் என்றார். பின்னர் பேசிய பன்னீர்செல்வம், இடைத்தேர்தல் நியாயமான முறையில் நடைபெற வேண்டும் என வலியுறுத்தினார். தினகரன் தரப்பினர் வாக்காளர் களுக்கு பணம் வழங்கி வருகின்றனர். இதனை தடுத்து அவர்கள் மீது உரிய நடவடிக்கை எடுக்க வேண்டும் என்றார்.


பக்காத்தானிலும் இந்தியர்கள் புறக்கணிப்பா?

கோலாலம்பூர், பக்காத்தான் ஹராப்பான் கூட்டணி உயர்மட்டத் தலைவர்கள் நியமனத்தில் முக்கியப் பதவிகளுக்கு இந்தியர்கள் நியமிக்கப்படாதது ஏன், அந்த எதிர்க் கட்சி கூட்டணியில் இந்தியர்கள் புறக்கணிக்கப்பட்டுள்ளார்களா போன்ற கேள்விகள் எழுந்துள்ளன. ஆலோசகர், அவைத் தலைவர், கூட்டணித் தலைவர், துணைத் தலைவர்கள், உதவித் தலைவர்கள் ஆகிய முக்கியப் பொறுப்புகளில் ஓர் இந்தியர்கூட நியமிக்கப்படாதது அந்த எதிர்க்கட்சி கூட்டணி எந்த அளவிற்கு இந்தியர்களை கிள்ளுக்கீரையாக எண்ணியுள்ளது என்பதை தெளிவாக படம் பிடித்துக்காட்டியது. பக்காத்தான் கூட்டணியின் உயர்மட்டத் தலைவர்களின் நியமனங்கள் குறித்து பெட்டாலிங் ஜெயா பி.கே.ஆர். தலைமையகத்தில் நேற்று அறிவிக் கப்பட்டது. அதில் பி.கே.ஆர். கட்சியின் நடப்பு ஆலோசகர் டத்தோஸ்ரீ அன்வார் இப்ராஹிம் பக்காத்தான் ஹராப்பான் கூட்டணியின் ஆலோசகராக அறி விக்கப்பட்டார். அதேவேளையில், முன்னாள் பிரதமர் துன் டாக்டர் மகாதீர் முகமட், பக்காத்தான் கூட்டணியின் அவைத் தலைவராக நியமிக்கப்பட்டார். பி.கே.ஆர். கட்சியின் தலைவர் டத்தோஸ்ரீ வான் அஜிஸா வான் இஸ்மாயில், பக்காத்தான் கூட்டணி தலைவராக நியமிக்கப்பட்டார். இதேபோன்று இதர உயர்மட்டப்பதவிகளான அந்த எதிர்க்கட்சி கூட்டணியின் மூன்று துணைத் தலைவர்களாக பெர்சத்து கட்சியின் தலைவர் முன்னாள் துணைப்பிரதமர் டான்ஸ்ரீ மொகிதீன் யாசின், ஜ.செ.க. பொதுச்செயலாளர் லிம் குவான் எங், அமானா கட்சித் தலைவர் ஹாஜி முகமட் சாபு ஆகியோர் நியமிக்கப்பட்டனர். ஆகக்கடைசியாக நான்கு உதவித்தலைவர் பதவிகளுக்கு சிலாங்கூர் மந்திரி புசார் டத்தோஸ்ரீ முகமட் அஸ்மின் அலி, டத்தோஸ்ரீ முக்ரிஸ் மகாதீர், சோங் கியாங் ஜென் மற்றும் ஹாஜி சலாஹூடின் அயோப் நியமிக்கப்பட்டுள்ளனர். அவையில் வீரியத் தன்மையில் பேசுவதற்கும் பல பிரச்சினைகளை முன்னெடுக்கும் இந்த முக்கியப் பதவிகளுக்கு ஓர் இந்தியர்கூட நியமிக்கப்படாதது பக்காத்தான் கூட்டணி இந்தியர்களை கண்டு கொள்ளவில்லை, புறக்கணித்து விட்டது என்பதையே காட்டுகிறது என்று பலர் தெரிவித்தனர். அந்த கூட்ட ணியின் கணக்கு வழக்குகளை மட்டுமே வைத்திருக்கக்கூடிய, கூட்டணித் தலைவர்கள் கேட்கின்ற கணக்கு வழக்குகளை பற்றிய விவரங் களை சொல்லக்கூடிய பொருளாளர் பதவியை மட்டும் ஜ.செ.க. ஈப்போ பாராட் நாடாளுமன்ற உறுப்பினரும் ஜ.செ.க. உதவித் தலைவருமான எம். குல சேகனுக்கு வழங்கியிருப்பது அந்த கூட்டணி இந்தியர்களுக்கு மதிப்பு அளிக்கவில்லை என்பதையே காட்டுகிறது என பலர் குறைகூறினர். குறிப்பாக பக்காத்தான் கூட்டணியின் உயர்மட்டத் தலைவர்கள் பதவியை வகிப்பதற்கு இந்தியர்களுக்கு தகுதி இல்லையா என்றும் அவர்கள் கேள்வி எழுப்பினர்.


சிகரெட் விற்பனையில் ஈடுபடும் உணவு விநியோகஸ்தரர்கள்

கோலாலம்பூர், ஏப்.8-

உணவு பொருட்களை மோட்டார் சைக்கிள்களில் விநியோகம் செய்பவர்கள் மீது முழு சோதனையை போலீஸ் மேற்கொள்ளும். இவர்களில் சிலர் உணவு பெட்டியில் சிகரெட்டுகளை வைத்து விநியோகம் செய்வது அண்மயில் கண்டு பிடிக்கப்பட்டுள்ளது.

நடமாட்ட கட்டுப்பாட்டு உத்தரவை முன்னிட்டு இந்த சட்டத்திற்கு புறம்பான நடவடிக்கையை சில தரப்பினர் மேற்கொள்வதால் சோதனையை போலீசார் துரிதப்படுத்த உள்ளதாக தேசிய போலீஸ் படைத் தலைவர் டான்ஸ்ரீ அப்துல் அமிட் படோர் தெரிவித்தார்.

அசல் சிகரெட்டுகளின் எண்ணிக்கை சந்தையில் குறைந்துள்ளதால் தற்போது கடத்தல் சிகரெட்டுகளில் தேவை அதிகரித்து வருகிறது. கடத்தல் சிகரெட்டுகளை கொண்டு செல்வதற்கு சிலர் மோட்டார் சைக்கிளில் பொருத்தப்பட்டுள்ள உணவு பெட்டிகளை பயன்படுத்தி வருகின்றனர்.

ஆகையால் சாலை தடுப்பு சோதனைகளில் உணவு வினியோகஸ்தர்கள் கொண்டு செல்லும் உணவு பெட்டிகளை போலீசார் முழுமையாக சோதனை செய்ய உள்ளதாக புக்கிட் அமானில் நடந்த செய்தியாளர் சந்திப்பில் அவர் தெரிவித்தார்.

உணவு விநியோகஸ்தர் ஒருவர் மோட்டார் சைக்கிளில் பொருத்தப்பட்டிருந்த உணவு பெட்டியில் சிகரெட்டை கடத்திச்சென்ற காணொளி ஒன்று சமூக வலைத்தளத்தில் சர்ச்சையை ஏற்படுத்தியுள்ளது. கடத்தல் சிகரெட் ஒரு கார்டன் வெ.95க்கு விற்கப்படுவதாக அந்நபர் அந்த காணொளியில் கூறியிருப்பது அதிர்ச்சியை ஏற்படுத்தியுள்ளது.

இந்த விவகாரத்தை கருத்தில்கொண்டு போலீசார் துரித சோதனையை மேற்கொள்வர் என அவர் தெரிவித்தார்.


பத்தினி தெய்வங்கள் பாத்திமா பாபு, லதா?

முன்னாள் முதல்வர் ஓபிஎஸ் அணியை ஆதரிக்கும் செய்தி வாசிப்பாளர் பாத்திமாபு மற்றும் நடிகை லதா ஆகியோரை 'பத்தினி தெய்வங்கள்' என நாஞ்சில் சம்பத் விமர்சித்துள்ளது பெண்களிடையே கடும் கொந்தளிப்பை ஏற்படுத்தியுள்ளது. அரசியல் மேடைகளில் மூன்றாந்தர பேச்சுகள் தவிர்க்கப் படுவது குறித்து ஆரோக்கியமான விவாதங்கள் நடைபெற்று வருகிறது. ஆனால் நாங்கள் அப்படித்தான் பேசுவோம் என்கிற ரீதியில் அரசியல்வாதிகள் தங்களது பயணத்தை தொடருகின்றனர். அதிமுக சசிகலா அணி ஆதரவாளரான நாஞ்சில் சம்பத் இன்று தமது ஃபேஸ்புக் பக்கத்தில் பதிவிட்டுள்ள ஒரு கருத்து கடும் சர்ச்சையை ஏற்படுத்தியுள் ளது. அதில் சம்பத் கூறியுள்ளதாவது: முன்னாள் முதல்வர் ஓபிஎஸின் திட்டம் கழக ஆட்சியை கவிழ்ப்பது அல்லது மு.க.ஸ்டாலின் முதல்வராக துணை நிற்பது அதுவும் முடியாவிட்டால் தேர்தலுக்கு வழிகாணுவது; இந்த சதி திட்டத்திற்கு சப்பைக்கட்டு கட்ட இன்றைக்கு தகிடுதத்தம் செய்கிறார் தப்பாட்டம் ஆடுகிறார். பாத்திமா பாபு, லதா போன்ற பத்தினி தெய்வங்களின் ஆதரவும் அவருக்கு கிடைத்து விட்டது. ஆனால் பார்த்த முகங்களையே திரும்ப திரும்ப பார்த்து அரசு வீட்டில் இருந்துகொண்டு அரசியலில் காணாமல் போன ஆட்களையும் காலாவதியான தலைவர்களையும் சில தேவையற்ற வீட்டை கூட்டி வைத் துக் கொண்டு கும்மாளம் போடுகிறார். பன்னீர் செல்வத்துக்கு மானமும் மரியாதையும் இருக்குமானால் அரசு வீட்டை காலி செய்து விட்டு அரசைப் பற்றி பேச வேண்டும். அரசு வீட்டில் இருந்து கொண்டே ஆபத்தான விளையாட்டை விளையாடுவது ஆரோக்கியமானது அல்ல. இவ்வாறு நாஞ்சில் சம்பத் அந்த பதிவில் தெரிவித்துள்ளார். நாஞ்சில் சம்பத்தின் இத்தகைய நாரசமான விமர்சனங்கள் அதிர்ச்சியை ஏற்படுத்தியுள்ளது. பெண்களிடையே இத்தகைய பேச்சு கடும் கொந்தளிப்பை ஏற்படுத் தியுள்ளது.


சொக்சோ நடத்துகின்ற வேலை வாய்ப்பு கருத்தரங்கு

கோலாலம்பூர், ஆக. 28-

கோவிட்-19 தொற்று காரணமாக பெரும் பாதிப்புக்கு இலக்கான தொழிலாளர் துறையை மீட்டெடுக்கும் முயற்சிகளில் ஒன்றாக 2021ஆம் ஆண்டு அனைத்துலக பொது வேலை வாய்ப்பு கருத்தரங்கை நடத்த முடிவு செய்திருக்கிறோம் என்று சமூக பாதுகாப்பு வாரியமான சொக்சோ அறிவித்திருக்கிறது.

இந்தத் தொற்றுப்பரவல் காரணமாக தொழிலாளர் துறை முடங்கியது. மக்களின் வாழ்க்கை முறையும் பாதிக்கப்பட்டது. அவற்றிலிருந்து மக்களை மீட்டெடுக்கும் நடவடிக்கைகளை மேற்கொண்டு வருகிறோம். அவற்றின் ஒரு கட்டமாக 3 கருத்தரங்குகள் நடத்தப்படும். செம்டம்பர் 6 தொடங்கி 7 ஆம் தேதி வரையில் சொக்சோ வாரியத்தின் வட்டார தொழில் துறைக்கு திரும்புகின்ற ஒரு கருத்தரங்கு நடத்தப்படும். செப்டம்பர் 7ஆம் தேதி தொடங்கி 8ஆம் தேதி வரையில் அனைத்துலக பொது வேலை வாய்ப்பு சேவை கருத்தரங்கு நடைபெறும்.

செப்டம்பர் 7 தொடங்கி 9ஆம் தேதி வரையில் தொழிலாளர் நலன் கருத்தரங்கு நடைபெறும். இந்தக் கருத்தரங்கில் கலந்து கொள்ள கட்டணம் எதுவும் இல்லை. கல்விமான்கள், தொழில் நிபுணர்கள், முதலாளிகள், பட்டதாரிகள்,  பள்ளிப்படிப்பை முடித்தவர்கள், வேலை தேடுபவர்கள் ஆகியோர் இந்தக் கருத்தரங்கில் கலந்து கொள்ள அழைக்கப்படுகிறார்கள். ஆர்வம் உள்ளவர்கள் www.perkeso.gov.my/ipef என்ற அகப்பக்கத்தில் பதிந்து கொள்ளலாம்.


இந்தோனேசியாவில் நிலநடுக்கம். மலேசிய பத்திரிகையாளர் பலி. 40 பேர் மாயம்

கோலாலம்பூர்,

இந்தோனேசியா, லொம்போக் தீவில் நேற்று நிலநடுக்கத்தின் காரணமாக ஏற்பட்ட கடுமையான நிலச்சரிவில் மலேசியாவின் சின் சியூ (Sin Chew Daily) சீன தினசரியின் துணைத் தலைமை ஆசிரியர் டத்தின் தாய் சியூ கிம் உட்பட ஐவர் மரணமடைந்துள்ள அதே சமயம், சுமார் 40 சுற்றுப்பயணிகள் அங்கு சிக்கிக்கொண்டிருப்பதாக நேற்றிரவு 12.00மணி வரைக்குமான தகவல்கள் கூறின. சிக்குண்ட சுற்றுப்பயணிகளில் அதிகமான உள்நாட்டினரும் மலேசியர்க ளும் அடங்குவர் என்று நம்பப்படுகிறது.

Read More: Malaysia Nanban Tamil Daily on 18.3.2019


ஸாஹிர் நாயக்கிற்கு எதிராக  இரண்டாவது கைது ஆணை!

சர்ச்சைக்குரிய சமயப் போதகர் ஸாஹிர் நாயக்கிற்கு எதிராக இந்திய நீதிமன்றம் இரண்டாவது கைது ஆணையைப் பிறப்பித்துள்ளது. அவர் ஜாமினில் வெளிவர முடியாத அளவிற்கு மும்பை சிறப்பு நீதிமன்றம் இந்த கைது ஆணையைப் பிறப்பித்துள்ளதாக தி இந்தியா எக்ஸ்பிரஸ் பத்திரிகை கூறுகிறது. ஸாஹிர் நாயக் தீவிரவாத அமைப்புடன் கொண்டுள்ள தொடர்பு, பண சலவை விவகாரத்தில் சம்பந்தப்பட்டு இருப்பது ஆகிய குற்றச்சாட்டு களின் அடிப் படையில் அவரை கைது செய்வதற்கு இந்த ஆணைப்பிறப்பிக்கப்பட்டுள்ளது. இந்தியாவின் தேசிய புலனாய்வு ஏஜென்ஸி இந்த உத்தரவை பெற்றுள்ளதாக அந்தப் பத்திரிகை கூறுகிறது. இதற்கு முன்பு கடந்த வாரம் இந்தியாவின் மற்றொரு சிறப்பு நீதிமன்றம் ஸாஹிர் நாயக்கை கைது செய்வதற்கு ஆணை ஒன்றை பிறப்பித்து இருந்தது. அவர் பண சலவை மோசடியில் சம்பந்தப் பட்டுள்ளதாகக் கூறி அவரை கைது செய்வதற்கு இந்தியாவின் சிறப்பு அமலாக்கப் பிரிவு செய்து கொண்ட விண்ணப்பத்திற்கு அனுமதிஅளித்து இருந்தது. எனினும் அவர் ஒரு வார காலகட்டத்திற்குள் சிறப்பு நீதிமன்றத்தில் ஆஜராகத் தவறியுள்ளார். எனவே மற்றொரு சிறப்பு நீதிமன்றம் அவருக்கு ஜாமின் அனுமதிக்கப்படாத கடும் கைது ஆணையைப் பிறப்பித்துள்ளது. தாம் கைது செய்யப்படுவதை தவிர்க்கவே ஸாஹிர் நாயக் தற்போது வெளிநாட்டில் மறைந்து இருப்பதாக மும்பை சிறப்பு நீதிமன்ற நீதிபதி வி.வி. பட்டீலிடம் கடந்த வியாழக்கிழமை இந்திய தேசிய புலனாய்வு ஏஜென்ஸி நீதிமன்றத் திடம் தெரிவித்தது. ஸாஹிர் நாயக் தற்போது மலேசியாவில் உள்ளார். ஐந்து ஆண்டுகளுக்கு முன்பு அவருக்கு நிரந்தர குடியிருப்பு அந்தஸ்தை மலேசிய அரசு வழங் கியுள்ளது. பல்லின இனங்களுக்கு இடையிலரான, சமயத்தவர்களுக்கு இடையிலான நல்லிணக்கத்தை சீர்குலைக்கும் வகையில் ஸாஹிர் நாயக்கின் சொற்பொழிவுகள், பேருரைகள் அமைந்து இருப்பதாக இந்திய தேசிய புலனாய்வு ஏஜென்ஸி தனது குற்றப்பத்திரிகையில் குறிப்பிட்டுள்ளது.


கோவிட்- 19  காலத்தின்போது வாழ்வாதாரத்தை இழந்திருந்த  எங்களுக்கு

பந்திங், நவ. 16-

கோவிட்-19 பெருந்தொற்று மிக மோசமான அளவில்  பரவியிருந்த  காலகட்டத்தின்போது அதிரடியான பொருளாதார உதவித்திட்டத்தை அறிமுகப்படுத்தியிருந்த  தேசிய மீட்சி மன்றத்தின் திட்டங்கள் மீண்டும் தொடரப்பட வேண்டும். இம்மன்றத்தின் வழியாக ஏற்படுத்தப்பட்டிருந்த  உதவித்திட்டமானது  மிகவும் வறிய நிலையில் இருந்து வந்த பி40 பிரிவைச் சேர்ந்த எங்களைப்போன்ற பல்லாயிரம் பேருக்கு  பேருதவியாக இருந்தது என்பதால் இத்திட்டம் மேலும் தொடரப்பட வேண்டும் என கோலலங்காட் மற்றும் சிப்பாங் மாவட்டத்தைச் சேர்ந்த மக்கள் மலேசிய நண்பனிடம் தெரிவித்துள்ளனர்.

கோவிட் -19 பெருந்தொற்று கடுமையாகப் பரவியிருந்த கால கட்டத்தின்போது வேலையை மட்டுமல்லாது அதனால் வருமானத்தையும் இழந்து குறைந்த வருமானம் பெற்று வருவோருக்கு கை கொடுக்கும் வகையில்  உதவிகளை வழங்கிய அரசாங்கத்திற்கு முதலில் நன்றி கூற கடமைப்பட்டுள்ளதாக மு.அல்லி, சக்திவிசு ராயமுனியாண்டி, ப.தேவி, ப.வனித்தா, ஜெ.பிரியமதா ஆகியோர் தெரிவித்தனர்.

குறிப்பாக அக்கால கட்டத்தின்போது வாழ்க்கை செலவுகளுடன் பொருட்களின் விலைவாசி மலைபோல் உயரத் தொடங்கியபோது  அதனை சமாளிப்பதற்காக பல்வேறு முயற்சிகளை மேற்கொள்ள வேண்டியிருந்தாலும் பொருளாதாரத்தில் பழைய நிலைமைக்கு திரும்ப முடியாத நிலையில் அல்லல் பட்டுக்கொண்டிருந்த நேரத்தில் உதவித்தொகையினை வழங்குவதற்கான நடவடிக்கையை அரசாங்கம் மேற்கொண்டபோது நாங்கள் எதிர்நோக்கியிருந்த பொருளாதாரச் சுமையில் ஒரு பகுதியை உடனடியாக சமாளிப்பதற்கான வாய்ப்பு ஏற்பட்டது. அவற்றில் மின்சாரம், குடிநீர்,  கைபேசி போன்ற முக்கிய மாதாந்திர கட்டணங்களை செலுத்தியதுடன்  குடும்பத்தில் ஏற்பட்டு வந்த உணவுத் தட்டுப்பாட்டுப் பிரச்சினைக்கும் தற்காலிக தீர்வினை காண முடிந்ததாக மேலும் கூறினர்.

இதனிடையே தேசிய மீட்சி மன்றத்தின் மூலமாக ஏற்படுத்தப்பட்டிருந்த உதவித்தொகை வழங்கும் திட்டத்தின் வாயிலாக சமூக நல இலாகாவில் மாதாந்திர உதவித்தொகையாக வெள்ளி முந்நூறு பெற்று வந்தவர்களுக்கு வெள்ளி ஆயிரம் வழங்கப்பட்டு வந்தது என்றாலும் அத்தொகை அனைவருக்கும் வழங்கப்படவில்லை. இன்னும் சொல்லப்போனால் தற்போது அத்தொகையினை பெறுவதற்கு தகுதி பெற்றிருந்த பலருக்கு அந்த வாய்ப்புகள் நிறுத்தப்பட்டு விட்டதாகக் கூறும் சு.தேன்மொழி, லெ.மாரிமுத்து, சு.காஞ்சனா, சு.பவாணி, சிவாணி, மாரியாயி ஆகியோர் இன்னமும் பொருளாதார சிக்கலில் சிக்கியிருக்கும் குறைந்த வருமானம் பெற்றுவரும் எங்களைப் போன்றோருக்கு இது போன்ற உதவித் திட்டங்களை அரசாங்கம் தொடர்ந்து வழங்கி வர வேண்டும் என கருத்துரைத்தனர்.

தற்போது நாட்டில்  மிகவும் மோசமான அளவிற்கு அதிகரித்துவரும்  வறிய நிலையில் உள்ளவர்களின் எண்ணிக்கைக்கான காரணம் குறைந்த வருமானம் மட்டுமல்லாமல் பொருட்களின் விலையுடன் அதனால் அதிகரித்து வாழ்க்கைச் செலவுகள்தான். இதனை கட்டுப்படுத்துவதற்கான நடவடிக்கையினை அரசாங்கம் மேற்கொள்வதுடன் மக்களுக்கான பல அனுகூலங்கள் யாவற்றையும் ஒருமுகப்படுத்துதல் அவசியமாகும் என கூறும் ராமதாஸ், குமார், சக்திவிசு, ரா.கீர்த்தி வர்மன் குறிப்பாக சமூக நல இலாகாவில் மாத்தாதிர உதவித்தொகையினை பெற்று வருவோருக்கான உதவித்தொகையுடன் அரசாங்கத்தின் சிறப்பு அனுகூலத் தொகையினையும் சேர்த்து வழங்குவதன் மூலம் குறைந்த வருமானம் அல்லது வருமானமே இல்லாத பலருக்கு பேருதவியாக இருக்குமென  கூறிய இவர்கள் தற்போது இவ்வாறான நடைமுறையினை மேற்கொள்வதற்கான முயற்சியினை மேற்கொண்டுவரும் தேசிய மீட்சி மன்றத்தின் நடவடிக்கை பாராட்டிற்கு உரியதாகும் என மேலும் தெரிவித்தனர்


தீயணைப்பு, மீட்புத் துறையில் 1,000 வேலை வாய்ப்புகள்

கோலாலம்பூர்,

நாடு முழுவதும் தீயணைப்பு மற்றும் மீட்புப்பணி இலாகாக்களில் 1,000-க்கும் மேற்பட்ட வேலை வாய்ப்புகள் இருப்பதாக அறிவிக்கப்பட்டுள்ளது. இவ்விலா காவிற்கு கூடுதலாக 662 புதிய வேலைகளுக்கான ஒப்புதலை பொதுச்சேவை இலாகா அளித்துள்ள அதே சமயம், ஏற்கெனவே 400 வேலைகளுக்கான காலி இடங்கள் இன்னும் நிரம்பாமல் உள்ளன என்று இலாகாவின் தலைமை இயக்குநர் முகமட் ஹம்டான் வாஹிட் கூறினார்.

Read More: Malaysia Nanban Tamil Daily on 9.7.2018


ஜெயலலிதா மரணம் தொடர்பாக வழக்கு தொடர்ந்தவருக்கு நீதிபதி சரமாரி கேள்வி!

ஜெயலலிதா மரணம் தொடர்பாக வழக்கு தொடர்ந்தவருக்கு சைதாப்பேட்டை நீதிமன்றம் நோட்டீஸ் அனுப்பியுள்ளது. முன்னாள் முதல்வர் ஜெயலலிதா, உடல்நலக் குறைவு காரணமாக சென்னை கிரீம்ஸ் சாலையிலுள்ள அப்போலோ மருத்துவமனையில் அனுமதிக்கப்பட் டிருந்தார். இரண்டு மாதங்களுக்கு மேல் மருத்துவமனையிலிருந்த ஜெயலலிதா, சிகிச்சை பலனின்றி உயிரிழந்தார். அவர், மருத்துவமனையில் சிகிச்சை யிலிருந்த காலத்தில் யாரையும் பார்க்க அனுமதிக்கவில்லை. மேலும், அவர் சிகிச்சையில் இருக்கும் புகைப்படம் மற்றும் வீடியோ பதிவு ஏதும் வெளி யிடப்படவில்லை. எனவே, அவருடைய மரணம் தொடர்பாகத் தமிழக மக்களுக்கு சந்தேகம் ஏற்பட்டுள்ளது. ஜெயலலிதா மரணம் தொடர்பாக, சசிகலா, ஓ.பன்னீர்செல்வம் உள்ளிட்டோரை விசாரிக்க வேண்டும் என்று சைதாப்பேட்டை நீதிமன்றத்தில் பொதுநல வழக்கு தொடரப்பட்டிருந்தது. இந்த வழக்கு இன்று விசாரணைக்கு வந்தது. அப்போது, ஜெயலலிதா மரணம் தொடர்பாகக் காவல்நிலையத்தில் புகார் அளிக்க என்ன காரணம். இதுதொடர்பாக உயர் அதிகாரிகளிடம் புகார் அளித்தீர்களா என்று நீதிபதி கேள்வி எழுப்பியதோடு, இதுதொடர்பாக பதில் அளிக்க வேண்டும் என்று மனுதாரருக்கு உத்தரவிட்டார்.


வெ.4,500 மலேசிய அடையாள அட்டை வெளிநாட்டவருக்கு விற்பனை!

வெளிநாட்டவர்களிடம் மலேசிய அடையாள அட்டை விற்கப்படும் விவகாரம் தற்போது மீண்டும் தலைதூக்கத் தொடங்கியுள்ளது.மலாக்காவில் ஒரு கும்பல் வெ.4,500லிருந்து வெ.10,000 வரையில் போலி அடையாள அட்டைகள் வெளிநாட்டவர்களிடம் விற்பதாகக் அறியப்படுகிறது. தேசிய பதிவு இலாகாவில் 10 ஆண்டுகளாகப் பணியாற்றியதாகக் கூறிக்கொள்ளும் நபர்தான் இதன் பின்னணியில் உள்ளது என்பது தி ஸ்டார் நாளிதழ் மேற்கொண்ட இரகசிய நடவடிக்கை யின் வழி தெரிய வந்துள்ளதாகக் கூறப்படுகிறது.தேசிய பதிவு இலாகாவில் பணியாற்றும் காலத்திலும் அதிகமான இந்தோனேசியர்களுக் கும் கம்போடியர்களுக்கும் அடையாள அட்டை கிடைக்க குறிப்பிட்ட அந்த நபர் உதவி செய்துள்ளார். இந்த இரகசிய நடவடிக்கையில் தி ஸ்டார் நாளிதழின் நிருபர் போலி அடையாள அட் டைக்கு விண்ணப்பம் செய்பவர் போல வேட மிட்டு பெர்பாக் சமூக அமைப்பைச் சேர்ந்த ஒருவரிடம் பேசியுள்ளார்.கடந்த 2000ஆம் ஆண்டில் ஜொகூரைச் சேர்ந்த 17 வயது மாணவனுக்கு ஓர் ஏஜெண்ட் மூலமாகப் போலி பிறப்புப் பத்திரத்தை வழங்கி யதைப் பெர்பாக் வெளிப்படுத்தியது. அந்த மாணவன் போலி பிறப்புப் பத்திரத்தைக் கொண்டு கடந்த 2011ஆம் ஆண்டில் கடப்பி தழையும் பெற்றுக்கொண்டு இந்தோனேசியா விற்கும் பயணம் மேற்கொண்டுள்ளார். இருப் பினும், அவரின் அடையாள அட்டை விண்ணப் பத்தை 2012ஆம் ஆண்டு தேசிய பதிவிலாகா இரத்து செய்தது. அவரின் பிறப்புப் பத்திரத்தில் முரண்பாடு இருப்பது கண்டறியப்பட்டதுடன் அவர் மீது குற்றமும் சுமத்தப்பட்டது. பல வெளிநாட்டினர் மலேசிய குடியுரிமையை வெ.5,000லிருந்து வெ.10,000 வரையில் வாங்கியுள்ளதாகக் கேள்விப்பட்டுள்ளேன் எனவும்அவ்வாறு வாங்க முயற்சித்த சில இந்தோனேசியர்களைத் தான் அடையாளம் கண்டுள்ளதாகவும் பெர்பாக் தலைவர் முகமட் கைரூல் ஹபிக் தெரிவித்தார். சட்டத்திற்குப் புறம்பாகக் குடியுரிமை பெற முனைந்த சில இந்தோனேசியர்களைப் பின்பற்றி குறிப்பிட்ட அந்த நிருபர் சம்பந்தப்பட்ட ஏஜெண்டை நெருங்கி உள்ளார். குடியுரிமை பெற ஆர்வ முள்ளவராகத் தன்னை வெளிப் படுத்திக்கொண்டு இதற்குப் பின்னணியில் உள்ளவரின் தொலைபேசி எண்ணையும் ஏஜெண்டிடமிருந்து பெற்றுள் ளார்.இதன் பிறகு, அந்த நிருபர் அவரிடம் தொலைபேசி மூல மாகப் பேசியுள்ளார். தேசிய பதிவிலாகாவில் பணியாற் றும்போது அசல் குடியுரிமை ஆவணங்களைச் சட்டத்திற்குப் புறம்பாகப் பல இந்தோனேசியர் களுக்கும் கம்போடியர்களுக்கும் வழங்கியுள்ளதாகவும் குடி யுரிமை விண்ணப்பம் செய்ய வெ.4,500ஐ கட்டணமாகச் செலுத்த வேண்டும் எனவும் தனக்கு இன்னும் பல வாடிக் கையாளர்களைச் சேர்த்தால் சிறப்புக் கழிவு வழங்குவதாக வும் அவர் கூறியுள்ளார். அவரு டனான தொலைபேசி உரையா டல் பதிவும் செய்யப்பட்டுள் ளது. இதனிடையே, கோத்தா கினபாலுவில் மலேசியர்க ளுக்கு அடையாள அட்டை பெற உதவ வெ.2,000 கேட்ட தற்காக தேசிய பதிவு இலா காவைச் சேர்ந்த இரு பணி யாளர்கள் மலேசிய ஊழல் தடு ப்பு ஆணையத்தால் கைது செய் யப்பட்டு 5 நாட்களுக்குத் தடுப் புக் காவலில் வைக்கப்பட் டுள்ளனர்.


என்னிடமும் தவறாக நடக்க முயற்சி!

சமீபத்தில் பிரபல தென்னிந்திய நடிகை பாவனாவிடம் சிலர் தகாத முறையில் நடந்து கொண்டது திரையுலகை மிகுந்த பரபரப்புக்குள்ளாக்கியிருக்கிறாது. இந்நிலையில் காதல் படத்தின் மூலம் பிரபலமான நடிகை சந்தியா, தன் னிடமும் சிலர் தவறாக நடக்க முயன்றதாக குற்றச்சாட்டை தெரிவித்து பரபரப்பை ஏற்படத்தியுள்ளார். சென்னை தி.நகரில் தனியார் நிறுவனம் சார்பில் திருமதி தென் இந்திய அழகிக்கான தகுதிப் போட்டி நடை பெற்றது. இதில் நடிகை சந்தியா கலந்துகொண்டு செய்தியாளர்களிடம் பேசியவர், நடிகை பாவனா தனக்கு நெருக் கமான தோழி என்றும் அவருக்கு நடந்த சம்பவம் குறித்து இனி பேசி பயனில்லை என்றும் தெரிவித்த சந்தியா, தன்னிடமும் சிலர் தவறாக நடக்க முயன்றதாகவும், கூட்டம் அதிகமாக இருந்ததால் யார் என்று கண்டுபிடிக்க முடியவில்லை எனவும் வேதனையுடன் தெரிவித்துள்ளார்.


60 வயதுக்கு மேற்பட்ட சிவப்பு அடையாள அட்டை உள்ளவர்களுக்கு குடியுரிமை. மலேசிய நண்பன் முன்னெடுத்த போராட்டத்திற்கு கிடைத்த வெற்றி.

புத்ராஜெயா,

நாட்டிலுள்ள 60 வயதுக்கு மேற்பட்ட, சிவப்பு அடையாள அட்டையைக் கொண்டுள்ள நிரந்தரக் குடியிருப்பாளர்களுக்கு விரைவில் குடியுரிமை வழங்கப்ப டும் என்ற நற்செய்தியை பிரதமர் துன் டாக்டர் மகாதீர் முகமட் நேற்று அறிவித்தார். பிரதமரின் இந்த  அறிவிப்பானது, 1957 க்கு முன்னர் பிறந்தவர்களுக்கு குடியுரிமை வழங்கப்பட வேண்டும்; இதற்கு பிரதமர் கருணைகாட்ட வேண்டும் என்று மலேசிய நண்பன் முன்னெடுத்த போராட்டத்திற்கு கிடைத்த மற்றொரு வெற்றியாகும்.

Read More: Malaysia Nanban Tamil Daily on 15.8.2018


இராணுவ வீரர்களே வன்முறைக்கு அடிப்படை

வடக்கில் இடம் பெறும் வன்முறைகளை ஒழிக்க வேண்டும், வடக்கில் இராணுவ வீரர்கள் இருப்பது வன் முறைக்கு ஓர் அடிப்படையாக அமைகின்றது என வட மாகாண முதலமைச்சர் தெரிவித்தார். பிரித்தானியாவின் கிங்ஸ்டன் அப்பொன் தேம்ஸ் (Kingston upon Thames) மாநகரம் யாழ்ப்பாணத்துடன் வரலாற்று முக்கியத்துவம் மிக்க ஒரு இரட்டை உடன்படிக்கையில் நேற்று கைச்சாத்திட்டுள்ளது. குறித்த அமர்வில் உரையாற்றும் போதே அவர் இதனைத் தெரிவித்தார்.தொடர்ந்தும் அவர் அங்கு உரை நிகழ்த்துகையில், கடந்த காலங்களில் அமைச்சுக்களின் பாதைகளில் ஏற்பட்டுள்ள தடைகளை நீக்கி புதிய பாதையை அமைத்துக் கொடுத்து வழிவகுத்த பிரதமர் ரணில் விக்ரமசிங்கவிற்கு நன்றிகளை தெரிவித்துக் கொள்கின்றேன்.மேலும், பொருளாதாரம், மருத்துவம், கல்வி, விளையாட்டு ஆகிய துறைகளில் அபிவிருத்தி தொடர்பில் முதலீடுகள் கிடைக்கப் பெறுவதனால் அபிவிருத்தி திட்டங்கள் செயற்படுத்தப்பட்டு வருவதாக உள்ளது. தற்போது மூன்று முதலீட்டு முறைகளை அடிப்படையாக கொண்டு அபிவிருத்தி நடவடிக்கைகளில் வட மாகாண சபை ஈடுபட்டு வருகின்றது.தனியார் மற்றும் பொது மக்கள் பங்களிப்பு முதலீடு புலம்பெயர் முதலீடு என பலவகைகளில் முதலீட்டு முறைகள் முன்னெடுக்கப்பட்டு வருகின்றன. மாபெரும் புதிய திட்டம் ஒன்று மத்தியக் கிழக்கு நாடுகள் போன்று முன்னெடுக்கப்பட்டுள்ளது. இந்த திட்டத்திற்காக வன்னி பகுதியில் உணவு மற்றும் பழங்கள், மரக்கறி போன்ற உற்பத்திகளை மேற்கொண்டு அவற்றை சந்தைக்கு ஏற்றுமதி செய்வதற்கும் திட்டமிடப்பட்டுள்ளது. மேலும் அமெரிக்காவை அடிப்படையாக கொண்ட தொழிநுட்பக் கற்கை நெறிகள், நிறுவனங்கள் அமைப்பது மற்றும் இளைஞர் யுவதிகளின் கல்வி நடவடிக்கைகளை முன்னேற்றப்பட வேண்டும்.அத்தோடு சமுதாயத்தை அபிவிருத்தி பாதையில் இட்டுச் செல்வதோடு சமாதானம் நீதி என்பன நிலைநாட்டப்பட வேண்டும். வட மாகாணத்தில் 150,000 வரையிலான இராணுவத்தினர் நிலைகொண்டுள்ளமை வன்முறைக்கான அடித்தளத்தை விடுகின்றது. முதலில் வடக்கில் இடம் பெறும் வன்முறைகளை ஒழிக்க வேண்டும். அதற்கு வடக்கில் இருக்கின்ற இராணுவ வீரர்களை அகற்ற வேண்டும், அத்துடன் வடக்கில் இருக்கும் இராணுவ வீரர்களினால் மக்களின் நிலங்கள் கைப்பற்றப்பட்டுள்ளதுடன் மக்களின் வர்த்தக நடவடிக்கைகள் பாதிக்கப் படுவதாக தெரிவிக்கப்பட்டுள்ளது. இதன் காரணமாக தேசிய மற்றும் சர்வதேச ரீதியில் நீதிக் கொள்கைகளை உருவாக்கவேண்டும். பயங்கரவாத தடைச் சட்டத்தை முற்றாக ஒழிக்க வேண்டும்.மேலும் காணாமல் போனவர்கள் அலுவலகம் அமைத்தது நாட்டிற்கு நன்மையை தருகின்றது என்பதும் சுட்டிக்காட்டப்படத்தக்கது. இதேவேளை சர்வதேச சமூகம் உதவி அளிக்கின்றது என்றால் அதற்கான காரணம் நாட்டின் கொள்கைகள் அடிப்படையிலேயே. அதனால் நீதியுடன் செயற்படுவது சிறந்த ஒன்றாக கருதப்படுகின்றது. மேலும் 2015ஆம் ஆண்டு ஜனவரி 8ஆம் திகதியில் இருந்து வட மாகாணத்தில் பல மாற்றங்கள் இடம் பெற்று வருகின்றது. வேலையில்லா பட்டதாரிகள் மற்றும் வேலையில்லாத இளைஞர் யுவதிகளுக்கான தொழில் வாய்ப்புகள் ஏற்படுத்திக் கொடுக்க திட்டமிடப்பட்டுள்ளன. காரைநகர், குருநகர், மன்னார், முல்லைத் தீவு ஆகிய பகுதிகளில் முதலீட்டு உதவிகள் மூலம் புதிய தொழில் நுட்ப அபிவிருத்தி திட்டங்கள் முன்னெடுக்கப்பட்டு வருகின்றது.பிரித்தானியாவின் தமிழ் அமைப்புக்கள் மற்றும் முதலீட்டாளர்கள் விளையாட்டு மற்றும் பொருளாதாரம் ஆகிய துறைகளில் செயற்திட்டங்களை முன்னெடுப் பதற்கான ஆர்வத்தை வெளிப்படுத்தியிருந்தனர். மேலும் இந்த பயிற்சிப் பட்டறையில் வடமாகாணத்தின் பல்வேறு தேவைகள் மற்றும் வாய்ப்புக்கள் பற்றியும் முதலமைச்சர் தெரிவித்திருந்ததை தொடர்ந்து, இந்த நோக்கங்களிற்கான முதலீடுகள் விரைவில் கிடைக்கப் பெறும் எனவும் நான் எதிர்ப்பார்க்கின்றேன் எனவும் சீ.வி.விக்னேஸ்வரன் தெரிவித்திருந்தமை குறிப்பிடத் தக்கது.


அறுவை சிகிச்சை செய்யாமல் ஆட்டம் போட்ட மருத்துவர்கள்

கொலம்பியாவில் நோயாளிக்கு அறுவை சிகிச்சை செய்யாமல் மருத்துவர்கள் ஆட்டம் போட்ட வீடியோ தற்போது வெளியாகி அதிர்ச்சியை ஏற்படுத்தி யுள்ளது.கொலாம்பியாவின் போலிவார் பகுதியில் Santa Cruz de Bocagrande என்ற கிளினீக் உள்ளது. இங்கு சமீபத்தில் நோயாளி ஒருவருக்கு அறுவை சிகிச்சை மேற்கொள்வதற்கு ஏற்பாடு செய்யப்பட்டுள்ளது. இந்நிலையில் நோயாளி மயக்க நிலையில் அறுவை சிகிச்சைக்கு தயாராக இருந்த நிலையில், அறுவை சிகிச்சை செய்ய வேண்டிய செவிலியர்கள் மற்றும் உடன் இருந்த மருத்துவர்கள் சிரித்துக் கொண்டே ஆட்டம் போட்டுள்ளனர்.இதை அங்கிருந்த நபர் ஒருவர் வீடியோவாக எடுத்துள்ளார். தற்போது அந்த வீடியோ வெளியாகி பலரையும் அதிர்ச்சிக்குள்ளாக்கியுள்ளது. இதற்கு அந்த கிளினிக் சார்பில் கூறுகையில், இது போன்ற தவறான செயலில் ஈடுபட்ட ஐந்து பேரையும் நீக்கவிட்டதாகவும், ஒரு உயிரின் நிலைமை உணராமல் அவர்கள் இவ்வாறு செய்துள்ளார்கள். இது ஒரு தவறான செயல் என்று கூறியுள்ளார். மேலும் இந்த கிளீனிக் துவங்கி ஏழு வருடங்கள் ஆகி யுள்ள நிலையில் எந்த ஒரு தவறும் இதுவரை நடந்ததில்லை. இது போன்ற தவறுகள் இனிமேல் நடக்காமல் பார்த்துக் கொள்வதாக தெரிவிக்கப்பட் டுள்ளது. இந்த வீடியோ சமூகவலைத்தளங்களில் வெளியாகியதால், பலரும் தங்கள் எதிர்ப்புகளை தெரிவித்து வருகின்றனர்.


குடியரசுத் தலைவர் காரை நிறுத்தி ஆம்புலன்சுக்கு வழிவிட்டார்!

பரபரப்பான பெங்களூரு சாலையில், ஆம்புலன்ஸுக்கு வழிவிடுவதற்காக குடியரசுத் தலைவரின் காரையே தடுத்து நிறுத்திய போக்குவரத்துக் காவலருக் குப் பாராட்டுகள் குவிகின்றன. கடந்த சனிக்கிழமை, பெங்களூருவில் மெட்ரோ க்ரீன் லைன் திறப்பு விழா நடைபெற்றது. அந்த விழாவில் கலந்துகொண்ட குடியரசுத் தலைவர் பிரணாப் முகர்ஜியை பலத்த பாதுகாப்புடன் ட்ரினிட்டி பகுதி வழியாக அழைத்துச் சென்றது பெங்களூரு போலீஸ். அப்போது, ட்ரினிட்டி பகுதியில் பணியில் இருந்த போக்குவரத்துக் காவலர் எம்.எல். நிஜலிங்கப்பா, அந்த வழியை ஆம்புலன்ஸ் ஒன்று கடக்க முடியாமல் நின்றுகொண்டிருப்பதைக் கவனித்துள்ளார். உடனே சற்றும் யோசிக்காமல், குடியரசுத் தலைவர் பிரணாப் முகர்ஜியின் காரை தடுத்துநிறுத்தி, முதலில் ஆம்புலன்ஸுக்கு வழிவிட்டுள்ளார். இந்தச் சம்பவத்தைக் கவனித்த மற்ற அதிகாரிகளும் பொதுமக்களும் அவரைப் பாராட்டியுள்ளனர். இந்தச் சம்பவம், சமூக வலைதளம் வாயிலாகப் பரவி, ஒரே நாளில் நிஜலிங்கப்பாவை ட்ரெண்டாக்கிவிட்டது. அனைவரின் மனதிலும் நிஜலிங்கப்பா நீங்கா இடம் பிடித்துவிட்டார்.


லோரியின் டயர்கள் கழன்று வாகனத்தை மோதியது!

குளுவாங் ஜாலான் பெல்டா கஹாங்கில் டிரெய்லர் லோரி ஒன்றின் டயர்கள் கழன்று எதிரே வந்த வாகனம் ஒன்றை மோதியதைத் தொடர்ந்து வாகனத்தில் பயணித்த சஹாரா அபு (வயது 62) எனும் மாது விபத்து நிகழ்ந்த இடத்திலேயே மாண்டதோடு வாகனத்தை செலுத்திய அம்மாதுவின் மகள் ஜூலியேசா பர்மான் (வயது 23) கடுமையான காயங்களுடன் இஞ்சே பெசார் ஹாஜா கல்சோம் மருத்துவமனைக்கு கொண்டு செல்லப்பட்டார். நேற்று இங்கு இதனை தெரிவித்த குளுவாங் மாவட்ட போலீஸ் தலைவர் உதவி கமிஷனர் முகமட் லஹாம் விபத்து நடப்பதற்கு முன்னர் தாயும் மகளும் பெல்டா கஹாங் தீமோரிலுள்ள தங்கள் வீட்டுக்கு திரும்பிக் கொண்டிருந்ததாக குறிப்பிட்டார். சம்பவ இடத்தில் செம்பனை பழங்களை ஏற்றி வந்த லோரியின் பின் டயர்கள் எதிர்பாராமல் லோரியிலிருந்து கழன்று சாலையின் நடுத் தடத்திற்கு சென்ற தோடு எதிரே வந்த பெரோடுவா மைவி வாகனத்தை மோதியதால் இந்தச் சம்பவம் நிகழ்ந்ததாக அவர் குறிப்பிட்டார்.


தந்தையைப் பழைவாங்குவதற்காக மகளின் கை விரல்களை துண்டித்த நபர்!

கூச்சிங், மே 12- தந்தை மேல் உள்ள கோபத்தை மகள் மீது காட்டுவதற்காக 8 வயது சிறுமியின் கை விரல்களை துண்டித்த நபரின் செயல் இங்கு பெரும் பரபரப்பை ஏற் படுத்தியுள்ளது. இந்த மனசாட்சியற்ற செயலை அச்சிறுமியின் சித்தப்பாதான் செய்துள்ளார். இதனால் அச்சிறுமி தன் வலது கையில் இரு விரல்களை இழந்துள்ளார். இச்சம்பவம் நேற்று முன்தினம் பிற்பகல் 1.30 மணியளவில் ஜாலான் பென்ரிசன் கூச்சிங்கில் நிகழ்ந்துள்ளது. சம்பவத்தன்று 8 வயது சிறுமியும் அவரின் அண்ணனும் வீட்டில் இருந்துள்ளனர். வீட்டுக்கு வந்த அச்சிறுமியின் சித்தப்பா கோபத்தில் அச்சிறுமியின் கை விரல்களை கத்தியைக் கொண்டு துண்டித்துள்ளார். வலியால் அச்சிறுமி கதறி அழுததால் அக்கம் பக்கத்தில் உள்ளவர்கள் அச்சிறுமியை மருத்துவ மனைக்கு கொண்டு சென்றுள்ளனர். தற்போது அச்சிறுமி மருத்துவமனையில் சீராக உள்ளார்.


தஞ்சாவூர் மக்களை நெகிழ்ச்சியடைய வைத்த ஓவியா

பிக்பாஸ் நிகழ்ச்சி மூலம் புகழ் பெற்ற நடிகை ஓவியா, களவாணி 2 படப்பிடிப்பில் கலந்துக் கொண்டு தஞ்சாவூர் மக்களை நெகிழ்ச்சியடைய வைத்து ள்ளார். பிக்பாஸ் நிகழ்ச்சி மூலம் தமிழ்நாட்டு ரசிகர்களின் இதயத்தில் இடம் பிடித்தவர் நடிகை ஓவியா. அந்த நிகழ்ச்சிக்கு பிறகு ஓவியாவை தேடி வாய்ப்பு கள் குவிந்தன. ஆனால் அவர் தேர்ந்தெடுத்தது மூன்று படங்கள் தான். களவாணி 2, 90 எம்.எல், மற்றும் காஞ்சனா -3. இவற்றில் 90 எம்.எல். என்பது ஓவியா கதை நாயகியாக நடிக்கும் படம். இந்த படம் முடிந்துவிட்டது.

காஞ்சனா-3 லாரன்ஸ் இயக்கத்தில் நடிக்கும் படம். இந்த படத்துக்கு ஒரு பாடல் மட்டும் எடுக்க வேண்டி இருக்கிறது. அடுத்து ஓவியா மிகவும் எதிர்பா ர்க்கும் படம் களவாணி -2. சற்குணம் இயக்கத்தில் விமல், ஓவியா நடிப்பில் வெளியாகி பெரிய வெற்றி பெற்ற களவாணி படத்தின் தொடர்ச்சி இது.

இந்த படத்தில் ஓவியாவுக்கு கனமான வேடம். இதற்காக நேற்று முதல் தஞ்சாவூரில் முகாமிட்டுள்ளார் ஓவியா.

முந்தைய களவாணி எடுத்த இடங்களில் தான் படப்பிடிப்பு என்பதால் அந்த பகுதியை சேர்ந்த மக்கள் ஓவியாவை தேடிவந்து பார்த்து படம் எடுத்துக்கொள்கி றார்கள். ஓவியாவும் நெகிழ்ச்சியுடன் அவர்களிடம் பேசுகிறார்.


காவலர் தேர்வுக்கு வந்த பெண்களை ஆண் மருத்துவர்கள் பரிசோதனை  விவகாரம்

போபால்,

மத்திய பிரதேச மாநிலத்தில் காவலர் பணிக்கான தேர்வின் போது இளைஞர்கள் மார்பில் எஸ்சி, எஸ்டி, ஓபிசி என சாதியின் பெயரை குறிப்பிட்டது பெரும் சர்ச்சைக்குள்ளாகியது. இவ்விவகாரம் தொடர்பாக விசாரிக்கப்பட்டு வரும் நிலையில் மற்றொரு சம்பவம் அங்கிருந்து வெளியாகி உள்ளது. அதா வது, பிந்த் மாவட்டத்தில் காவலர் தேர்வுக்கு வந்த பெண்களுக்கு மருத்துவ பரிசோதனையை ஆண் டாக்டர்களே மேற்கொண்டு உள்ளனர். இது தொடர்பான வீடியோ வெளியாகி அதிர்ச்சியை ஏற்படுத்தி உள்ளது.

பரிசோதனைக்கு வந்த பெண்ணை ஆண் டாக்டர் ஒருவர் பரிசோதனை செய்யும் போது அதே அறையில், தேர்வுக்கு வந்த இரு ஆண்கள் உள்ளாடையுடன் நிற்கும் காட்சியும் இடம்பெற்ற வீடியோ வெளியாகி உள்ளது அதிர்ச்சியை ஏற்படுத்தி உள்ளது.

பிந்த் மாவட்ட மருத்துவமனையின் மருத்துவர் அஜித் மிஸ்ரா பேசுகையில், “இவ்விவகாரம் தொடர்பாக விசாரிக்க விசாரணை கமிஷன் அமைக்கப்பட்டு உள்ளது. 5 மருத்துவர்களுக்கு நோட்டீஸ் வழங்கப்பட்டு உள்ளது. டாக்டர் ஜெயின் தலைமையில் விசாரணை மேற்கொள்ளப்பட்டு அறிக்கை தாக்கல் செய்யப்படும்,” என கூறிஉள்ளார். காவலர் தேர்வுக்கு வரும் பெண்களுக்கு தேவையான பரிசோதனைகளை முறையாக மேற்கொள்ள ஒரு பெண் டாக்டரை கூட நியமனம் செய்யவில்லை என மிஸ்ரா கூறி உள்ளார்.

பிந்த் மாவட்டத்தில் நடைபெற்ற தேர்வில் 217 பேர் மருத்துவ பரிசோதனைக்கு அனுப்பட்டு உள்ளனர், அவர்களில் எத்தனை பேர் பெண்கள் என்பதை அதிகாரிகள் தெரிவிக்கவில்லை. சம்பால் பிராந்திய இன்ஸ்பெக்டர் ஜெனரல் சந்தேஷ் சிங் பேசுகையில்,“இது சரியானது கிடையாது. பரிசோதனைக்கு வரும் பெண்களை பெண் டாக்டர்கள்தான் பரிசோதனை செய்ய வேண்டும் என்பது அடிப்படை புரிதலாகும். இவ்விவகாரம் தொடர்பாக விசாரணையை மேற்கொள்ளோம், குற்றம் நடந்து இருந்தால் கண்டிப்பாக நடவடிக்கை எடுக்கப்படும்,” என கூறிஉள்ளார்.


3 கார்கள் மோதின! பெண் ஓட்டுநர் மரணம்!

வடக்கு தெற்கு நெடுஞ் சாலையில் போர்ட்டிக்சன் டோல் சாவடி அருகே நிகழ்ந்த கோர விபத்தில் ஒரு பெண் ஓட்டுநர் இறந்தார். மூன்று கார்கள் மோதிக் கொண்டதால் ஏற்பட்ட இந்த விபத்தில் 5 குழந் தைகள் உட்பட 9 பேர் படுகாயம் அடைந்தனர். டொயோட்டா இன் னோவா காரை ஓட்டிச் சென்ற பெண் ஓட்டுநர் காரிலிருந்து வெளியே எறியப்பட்டதால் பலத்த காயங்களுக்கு உள்ளாகி சம்பவம் நடந்த இடத்திலேயே இறந்தார். ஒரு டொயோட்டா வியோஸ் கார் கட்டுப்பாட்டை இழந்து சாலையோரம் உள்ள புறத் தடுப்பை மோதி சாலையின் குறுக்கே நின்றது. இந்தக் காரை விலகமுடியாமல் ஒரு டொயோட்டா இன்னோ வாவும் புரோட்டோன் பிரே வேவும் மோதின. அப்போது இன்னோவா காரில் 7 பயணி களும் பிரேவே காரில் ஒரு தம்பதியரும் இருந்தனர். வேகமாக மோதியதில் பிரேவே காரின் முன்புறத்தில் இயந்திரம் தீப்பிடித்தது. ஆனால், அதில் இருந்த இரு வரையும் பொதுமக்கள் தக்க சமயத்தில் வெளியேற்றி காப் பாற்றினர். தகவல் கிடைத்த வுடன் சம்பவ இடத்திற்கு 10 தீயணைப்பு வீரர்கள் விரைந்து தீயை அணைத்து நிலைமையை கட்டுப்படுத்தினர்.இறந்தவரின் சடலம் துவாங்கு ஜபார் மருத்துவமனைக்குக் கொண்டு செல்லப்பட்டது. காயமுற்ற அனைவரும் அதே மருத்துவமனையில் சிகிச்சை பெற்று வருகின்றனர்.


13 வயது சிறுமி சிகிச்சை மையத்தில் சித்ரவதை

காஜாங்,

தன்னுடைய பராமரிப்பில் இருந்த 13 வயது சிறுமியைச் சித்ரவதை செய்ததாக நம்பப்படும் செமினியில் உள்ள சிகிச்சை மையத்தின் 41 வயதுமிக்க பராமரிப்பாளரைக் காவல்துறை கைது செய்தது.சித்ரவதை விவகாரம் குறித்து விளக்கம் கொடுக்க நேற்று முன்தினம் மாலை 5.30 மணியளவில் காஜாங் காவல்துறை தலைமையகத் திற்கு வந்த நபர் கைது செய்யப்பட்டார்.

அந்த மையத்திற்குச் சிகிச்சை பெற வந்த வாடிக்கையாளரிடம் அந்தச் சிறுமி தான் சித்ரவதை செய்யப்படுவதைக் குறித்துப் பகிர்ந்துள்ளார். இதனை அந்த வாடிக்கையாளர் அரசு சாரா இயக்கத்திடம் தெரிவித்ததை அடுத்து காவல்துறையிடம் இவ்விவகாரம் தொடர்பாகப் புகார் செய்யப்பட்டது.சம்பந்தப்பட்ட சிறுமியின் உடலில் தீக்காயங்கள் காணப்படுவதாகவும் தற்போது அவர் செலாயாங் மருத்துவமனையில் சிகிச்சை செய்யப்பட்டு வருவதாகவும் காஜாங் காவல்துறை தலைவர் உதவி கமிஷனர் அகமட் டிஜாஹிர் முகமட் யூசோப் தெரிவித்தார்.

Read More: Malaysia Nanban News Paper on 27.12.201
7


உள்குத்து விமர்சனம்

நாளைய சமுதாயம் இளைஞர்களுக்கு உரியது. அவர்களுக்கு சமுதாய சிந்தனையை தூண்டக்கூடிய கடமை, இன்றைய ஊடகங்களுக்கு உரியது. அதிலும் குறிப்பாக மிகப்பெரிய ஊடகமான திரைத்துறைக்கு முக்கிய பங்கு இருக்கிறது என்பதை திரைப்பட தயாரிப்பாளர்களும் இயக்குநர்களும் உணர்ந்து படமெடுக்க வேண்டும். கூட இருந்து குழி பறிப்பதை கச்சிதமாக விறுவிறுப்பாக இளைஞர்களுக்கு சொல்லிக் கொடுத்திருக்கிறார் இயக்குநர் கார்த்திக் ராஜூ.

விரோதிகளை மன்னித்துவிடலாம் ஆனால் கூட இருந்து குழி பறிக்கும் துரோகிகளை மன்னிக்க கூடாது என்று சொல்வார்கள். உள்குத்தில் துரோகியைத்தான் காட்டியிருக்கிறார் இயக்குநர். பழிக்குப்பழி வாங்க விரோதிகளாக இருந்து கொண்டே பழிதீர்க்கும் படங்களைத்தான் பார்த்திருக்கிறோம். ஆனால் இதில் துரோகியாக இருந்து கொண்டே பகைவனை பழி தீர்ப்பது எப்படி என்பதை இளைஞர் சமுதாயத்திற்கு சொல்லிக் கொடுக்கிறாரா இயக்குநர்?. சரி இனி கதைக்கு வருவோம்.

தினேஷ் பூவியாபரம் செய்யக்கூடிய தனது அக்கா சாயாசிங்கிற்கு உதவியாக இருக்கிறார். சாயாசிங்கின் கணவர் ஜான்விஜய் கந்து வட்டி வசூல் செய்யும் ரவுடிக்குப்பல் தலைவன் சரத்திடம் ரவுடியாக வேலை பார்க்கிறார். தான் ஒரு ரவுடி என்று அவரது மனைவிக்கும் மைத்துனன் தினேஷ்க்கும் தெரியாது. ரவுடி சரத்திடம் ரவுடியாக வேலைபார்க்கும் ஸ்ரீமனும் ஜான்விஜயும் நண்பர்கள்.(இருவரும் கந்துவட்டி வசூல் செய்யும் ரவுடிகள்தான்). ஒரு கட்டத்தில் ஸ்ரீமன் கண் முன்னேயே தனது நண்பன் ஜான்விஜயை முதலாளி சரத்தின் மகன் கொலை செய்கிறான்.

இது சிறிமனுக்கு மிகுந்த வேதனையை தருகிறது. அதே நேரத்தில் தனது அக்காவின் கணவரை கொலை செய்தவன் அவரின் முதலாளியின் மகன்தான் என்று தினேஷ்க்கும் தெரியவருகிறது. அதனால் ஸ்ரீமனும் தினேஷ்ம் ஒன்று சேர்ந்து ரவுடி சர்த்தின் கூடவே இருந்து எப்படி பழி தீர்க்கிறார்கள் என்பதை வித்தியாசமாகவும் விறுவிறுப்பாகவும் சலிப்புத் தட்டாமல் திரைக்கதையை நகர்த்தியிருக்கிறார் இயக்குநர்.

கதாபாத்திரத்திற்கு தகுந்தாற்போல் நடித்திக்கிறார் தினேஷ். அமைதியாகவும் விறுவிறுப்பாகவும் அவர் வரும் காட்சிகள் ரசிகர்களை பேசவைக்கும். அறமும் அருவியும் பனைமரத்தில் கட்டப்பட்டிருக்கும் பதநீர் பானை. உள்குத்து கள்ளுப்பானை.


சிவகார்த்திகேயன் படத்தில் யோகி பாபு

ரவிக்குமார் இயக்கத்தில் சிவகார்த்திகேயன் அடுத்ததாக நடிக்கவிருக்கும் புதிய படத்தில் கரு ணாகரனை தொடர்ந்து நடிகர் யோகி பாபுவும் ஒரு முக்கிய கதாபாத்திரத்தில் நடிக்க இருப்பதாக கூறப்படுகிறது.

இன்று நேற்று நாளை' படத்தை இயக்கிய ரவிக்குமார் அடுத்ததாக சிவகார்த்திகேயனை வைத்து விஞ்ஞானம் சம்பந்தப்பட்ட கதையை இயக்க இருக்கிறார். 24ஏ.எம்.ஸ்டூடியோஸ் தயாரிக்கும் இந்த படத்தில் சிவகார்த்திகேயன் ஜோடியாக ரகுல் ப்ரீத்தி சிங் நடிக்கிறார். ஒரு முக்கிய கதாபாத்தி ரத்தில் கருணாகரன் நடிக்கிறார்.

இந்நிலையில், இந்த படத்தில் ஒரு முக்கிய கதாபாத்திரத்தில் நடிக்க நகைச்சுவை நடிகர் யோகி பாபு ஒப்பந்தமாகி இருப்பதாக தகவல் வெளியாகி இருக்கிறது. யோகி பாபு இதற்கு முன்னதாக சிவகார்த்திகேயனுடன் மான் கராத்தே, ரெமோ உள்ளிட்ட படங்களில் நடித்திருக்கிறார் என்பது குறிப்பிடத்தக்கது.


ஒதுக்கப்பட்ட தொகைக்கு நிகராக பள்ளி கட்டடத்தை கட்டி முடிப்பீர்

பாகான் டத்தோ, ஜன. 28-

பிரதமர் துறை ஒதுக்கீடு செய்துள்ள தொகைக்கு ஏற்ப பள்ளி கட்டட மண்டபம்  தரமாக அமைந்திட வேண்டும். 6 லட்சம் வெள்ளியை வாங்கிக்கொண்டு,     3 லட்சம் வெள்ளி மதிப்பிலான தரம் குறைந்த கட்டடத்தை கட்டித் தர வேண்டாம். இவ்விவகாரத்தில் குத்தகையாளர்கள் விளையாடினால் ஊழல் தடுப்பு ஆணையத்திடம் புகார் செய்யப்படும்  என்று துணைப் பிரதமர் டத்தோஸ்ரீ அகமட் ஜாஹிட் ஹமிடி நேற்று கடுமையாக எச்சரித்துள்ளார்.

தமது நாடாளுமன்றத்தொகுதிக்கு உட்பட்ட  ஊத்தான் மெலிந்தாங் தேசிய  இடைநிலைப்பள்ளி மண்டபத்தின் நிர்மாணிப்புத் தரம் குறித்து தமது அதி ருப்தியை  வெளிப்படுத்திய துணைப்பிரதமர் இந்த எச்சரிக்கையை  விடுத்தார். பிரதமர் துறை வழங்கியுள்ள சுமார் 6 லட்சம் வெள்ளி நிதி  ஒதுக்கீட்டிற்கு நிகராக அந்த  மண்டபத்தின்  தரம் இருப்பதை காணமுடிய வில்லை  என்று  துணைப்பிரதமர் தமது அதிருப்தியை  வெளிப்படுத்தினார்.

Read More: Malaysia nanban Tamil Daily on 28.1.2018


நெடுஞ்சாலை பராமரிப்பாளரை மோதிய டிரெய்லர் !

வடக்கு தெற்கு நெடுஞ்சாலையின் பராமரிப்புப் பணியில் ஈடுபட்டிருந்த 33 வயது ஆடவர் டிரெய்லர் மோதி பலியானார்.இச்சம்பவம் நேற்று காலை 8 மணியளவில் வடக்கு தெற்கு நெடுஞ்சாலையின் 422.8ஆவது கிலோ மீட்டரில் (புக்கிட் தகார் டோல் சாவடிக்கு அருகில்) நிகழ்ந்தது. சக ஊழியர்களுடன் முகமட் ஷாரோம் டின் என்பவர் பணியில் ஈடுபட்டிருந்தபோது, கட்டுப்பாட்டை இழந்த டிரெய்லர் லோரி அவரை மோதித் தள்ளியதுடன் அவ்வழியே வந்த மற்றொரு லோரியையும் மோதியுள்ளது.இச்சம்பவம் குறித்து தகவல் கிடைத்ததும் 6 தீயணைப்பு வீரர்கள் சம்பவம் நிகழ்ந்த இடத்திற்கு விரைந்ததாக கோல குபு பாரு மாவட்ட தீயணைப்புப் படையின் அதிகாரி ரொஸ்டி ஷாபி தெரிவித்தார். டிரெய்லர் லோரியால் மோதித் தள்ளப்பட்ட ஆடவர் உயிரிழந்ததை அங்கு வந்த மருத்துவ அதிகாரிகள் உறுதிப்படுத்தினர். அடுத்தகட்ட நடவடிக்கைக்காக இறந்தவரின் சடலத்தை போலீசிடம் ஒப்படைத்து விட்டதாக அவர் சொன்னார்.


பாலச்சந்திரனை கொலை செய்ய உத்தரவிட்டது யார்.?

இலங்கையில் இடம்பெற்ற உள்நாட்டு யுத்தத்தின் போது பல்லாயிரக்கணக்காண தமிழ் மக்கள் படுகொலை செய்யப்பட்டனர். விடுதலைப் புலிகள் அமைப்புக்கும், இலங்கை இராணுவத்துக்கும் இடையில் இடம்பெற்ற ஆயுதப் போராட் டத்தில் பல்வேறு மனித உரிமை மீறல்கள் மேற்கொள்ளப்பட்டதாக இராணுவத்தினர் மீது குற்றம் சுமத்தப்பட்டுள்ளது. இந்நிலையிலேயே இன்று யுத்தக்குற்ற விசாரணை தொடர்பில் தமிழ் மக்களும், தமிழ் தரப்பினரும் சர்வதேச விசாரணையை வலியுறுத்தி வருகின்றனர். இறுதி யுத்தம் இடம்பெற்ற சந்தர்ப்பத்தில் இடம்பெற்ற படுகொலைகள் குறித்து, சில முக்கியமான தகவல்கள் அவ்வப்போது வெளிவருகின்றன.அந்த வகையில், விடுதலைப் புலிகள் அமைப்பின் தலைவர் பிரபாகரனின் மகன் பாலச்சந்திரன் சுட்டுக்கொல்லப்பட்ட சம்பவம் தொடர்பில் தற்போது புதிய தகவல் ஒன்று வெளியா கியுள்ளது. பாலச்சந்திரன் சுட்டுக்கொல்லப்பட்ட சம்பவம் தொடர்பில் இராணுவ படையதிகாரி ஒருவர் தனது வலைதளத்தில் பதிவிட்டுள்ளதாக தெரிவித்து வெளிநாட்டு ஊடகங்கள் செய்தி வெளியிட்டுள்ளன. குறித்த செய்தியில் மேலும் தெரிவிக்கப்பட்டுள்ளதாவது, இலங்கையின் இறுதி யுத்தம் கொடூரமாக நடந்து ஒரு முடிவை நோக்கிப் பயணித்த நேரம் அது. அதாவது 2009ஆம் ஆண்டு மே மாதம் 16 திகதி முதல் 18ஆம் திகதி வரையான மூன்று நாட்களும் போர் உக்கிரமடைந்த நிலையில், அப்பாவி தமிழ் மக்கள் கொடூரமாகக் கொல்லப்பட்டனர். இராணுவத்திடம், சரணடைய இருந்த போராளித் தலைவர்களும் படுகொலை செய்யப்பட்டனர். இந்த சந்தர்ப்பத்திலேயே, பிரபாகர னின் மகன் பாலச்சந்திரனும் பிடிபட்டுள்ளார். அவரை தங்கள் இராணுவ முகாமில் உட்காரவைத்து பிஸ்கட் கொடுத்து தண்ணீரும் கொடுத்தேன். தலைவர் பிரபாகரன் மீது நல்ல மதிப்பை வைத்திருந்த தனக்கு பாலச்சந்திரனைப் பார்த்ததும் வியப்பு. மாபெரும் இயக்கத்தின் தலைவரின் மகனா இவர் என்று. உடனடியாக பிஸ்கட், தண்ணீர் கொடுத்து உபசரித்துள்ளார். எனினும், பாலச்சந்திரனை கொலை செய்யப்போவதை தான் நினைத்துக் கூட பார்க்கவில்லை. இராணுவத்தலைமைக்கு செய்தி போய்ச்சேர, முக்கிய அதிகாரிகளும், அவர்களுடன் விடுதலைப் புலிகள் அமைப்பின் முன்னாள் உறுப்பினர் கருணாவும் உடன் வந்திருந்தார். பாலச்சந்திரனை என்ன செய்வது என்று ஆலோசனைகள் நடந்தன. இந்த சந்தர்ப்பத்தில் கருணா இவனை விட்டு வைத்தால், நாளை இவனே புலிகளின் தலைவன். தனது அப்பாவை விட அதிக தீரத்துடன் உங்களை எதிர்க்க கூடும். அதனை உங்களால் தாக்கு பிடிக்க முடியாது. எனவே, உடனடியாக சுட்டுக் கொல்லுங்கள் என அலோசனை வழங்கினார். இதனையடுத்து, இளம் பாலகனான பாலச்சந்திரன் சுட்டு கொல்லப்பட்டதாக குறித்த அதிகாரி தனது வலைதளத்தில் பதிவிட்டுள்ளதாக அந்த செய்தியில் மேலும் தெரிவிக்கப்பட்டுள்ளது.


மலேசியாவில் எவரும் பிரதமராக முடியும்.

தகுதியுடைய மலேசியர் எவரும் பிரதமராக முடியும் என கூறுவது உட்பட உண்மையைப் பேச மக்கள், குறிப்பாக முஸ்லிம் அல்லாத அரசியல்வாதிகள் அஞ்சக் கூடாது என்று டத்தோ ஜாயிட் இப்ராஹிம் நேற்று ஒரு வலைத்தள பதிவில் குறிப்பிட்டார். ஒரு முஸ்லிம் மட்டுமே பிரதமராக முடியும் என்ற வகையில் கூட்டரசு அரசியலமைப்புச் சட்டத்தை திருத்துவதற்கு ஏதுவாக அரசாங்கத்திற்கு அழுத்தம் கொடுக்கும்படி பாஸ் தலைமைத்துவத்தையும் அதன் நாடாளுமன்ற உறுப்பினர்களையும் கேட்டுக் கொள்ளும் ஒரு தீர்மானத்தை பாஸ் அண் மையில் நடைபெற்ற தனது பொதுப் பேரவையில் நிறைவேற்றியதை மேற்கோள்காட்டி அவர் இக்கருத்தை வெளியிட்டார். பிரதமராக வர மலேசியர் எவரும் ஆசைபடலாம். நாடு செழிப்படைய விரும்பும் நம் அனைவராலும் இது ஆதரிக்கப்பட வேண்டும் என்றார் அவர்.பிரதமர் பதவிக்கு வர ஒருவருக்கு இருக்க வேண்டிய ஒரே தகுதி, அவர் நாட்டு மக்களில் பெரும்பாலோரால் ஏற்றுக்கொள்ளக் கூடியவராக இருப்பதே என்று அந்த முன்னாள் அம்னோ அமைச்சர் கூறினார். பாஸ் தீர்மானம் தொடர்பில் பதிலளிக்க மலாய்க்காரர் அல்லாத அரசியல்வாதிகள் சிலர் மிகவும் கடினமாக முயற்சி செய்வதாகவும் ஜாயிட் குறிப்பிட் டார். பிரதமராக வருவதில் தங்களுக்கு விருப்பம் இல்லை என மலாய்க்காரர்களுக்கு முஸ்லிம்களுக்கு நினைவூட்டுவதில் மலாய்க்காரர் அல்லாத அரசி யல்வாதிகள் சிலர் கூடுதல் முயற்சி எடுத்துக் கொண்டிருப்பதையும் அவர் சுட்டிக்காட்டினார். பாஸ், அம்னோ, பெர்காசா, இஸ்மா, இதர என்ஜிஓ அமைப்புகளைப் பார்த்து பயப்படாதீர்கள் என்று கூறிய அவர், மலாய்க்கார வாக்காளர்களை கவர அம் னோவும் பாஸும் பயம் நிறைந்த தந்திரங்களை தொடர்ந்து பயன்படுத்தும் என்று எச்சரித்தார்.


வாகனம் நிறுத்துமிடங்களில் சட்டவிரோத கட்டணம் வசூலிப்பு!

சட்டவிரோதமாக கார்களை நிறுத்தும் இடங்களில் கட்டணங்களை வாங்கும் கும்பலின் நடவடிக்கை தலைநக ரில் நாளுக்கு நாள் அதிகரித்து வருகிறது. கார் நிறுத்தும் இடங்களை இக்கும்பலைச் சேர்ந்தவர்கள் பாதுகாத்து வருவதாக கூறி வாகன ஓட்டிகளிடமிருந்து பணத்தை வசூலித்து வருகின்றனர். குறைந்த பட்சம் ஒரு வாகனத்திற்கு வெ.2 வரை வசூலித்து வருகின்றனர். அதிலும் இரவு நேரங்களில் இந்த கட்டணம் பலமடங்கு அதிகரிக்கப்படுகிறது. கட்டணத்தை செலுத்த மறுக்கும் வாகன ஓட்டிகளை இவர்கள் மிரட்டியும் பணத்தை பெறுவதாகவும் புகார்கள் வந்துள்ளன. இந்த சட்டவிரோத நடவடிக்கைகளை செய்யும் கும்பலின் பின்னால் குண்டர் கும்பலின் ஈடுபாடும் உள்ளது. இந்த நடவடிக்கையை முறியடிக்கும் வகையில் போலீசார் அதிரடி நடவடிக்கையில் ஈடுபட்டதாகவும் சட்ட விரோதமாக கார்கள் நிறுத்தும் இடங்களில் பணத்தை வசூலித்து வந்த 12 பேரை கைது செய்துள்ளதாகவும் கோலாலம்பூர் போக்குவரத்து துறையின் தலைமை அதிகாரி முகமட் நஸ்ரி உசேன் தெரிவித்தார். நேற்று முன்தினம் காலை 9 மணியளவில் இந்த சிறப்பு நடவடிக்கையை கோலாலம்பூர் போக்குவரத்து துறை யின் சிறப்புப் படையைச் சேர்ந்த 25 அதிகாரிகள் மேற்கொண்டுள்ளனர். கைது செய்யப்பட்ட 12 பேர் மீது மேற் கொள்ளப்பட்ட சோதனையில் 4 பேர் போதைப்பொருள் உட்கொண்டிருந்தது தெரிய வந்ததாக முகமட் நஸ்ரி தெரிவித்தார்.


அ.தி.மு.க கொண்டுவந்த சட்டத்தின்படியே துணைவேந்தர் நியமனம் நடந்தது!

அ.தி.மு.க கொண்டுவந்த சட்டத்தின்படியே அண்ணா பல்கலைக்கழகத் துணைவேந்தர் நியமனம் நடந்துள்ளது'’ என பா.ஜ.க தமிழகத் தலைவர் தமிழிசை, சென்னையில் அளித்த பேட்டியில் தெரிவித்துள்ளார்.

கடந்த 2 ஆண்டுகளாகக் காலியாக இருந்த சென்னை அண்ணா பல்கலைக்கழகத் துணைவேந்தர் பதவிக்கு, கர்நாடகாவைச் சேர்ந்த பேராசிரியர் சூரப்பா வை நியமித்து ஆளுநர் பன்வாரிலால் புரோஹித் உத்தரவிட்டார்.   `அண்ணா பல்கலைக்கழகத்துக்கு, வெளிமாநிலத்தைச் சேர்ந்தவர் நியமி க்கப்பட்டுள்ளார்’ என்று தமிழகக் கட்சிகள் எதிர்ப்பு தெரிவித்துவருகின்றன.  துணைவேந்தர் நியமனம்குறித்து தமிழக  சட்டத்துறை அமைச்சர் சி.வி. சண்முகம் பேசுகையில்  `'அண்ணா பல்கலைக்கழகத் துணைவேந்தர் நியமனத்தில், தமிழக அரசுக்குத் தொடர்பு இல்லை. அதற்கான குழுவை அமைப்பது மட்டுமே தமிழக அரசின் பணி. ஆளுநர் தன்னிச்சையாக துணைவேந்தரை நியமித்துள்ளார். இது எங்களுக்கு வருத்தம் அளிக்கிறது. தமிழ கத்தில் அப்துல் கலாம் போன்ற வல்லுநர்கள்  எத்தனையோ பேர் உள்ளனர். அப்படி இருக்க, ஆளுநர் தன்னிச்சையாக முடிவெடுத்து கர்நாடகாவைச் சேர்ந்த சூரப்பாவை நியமித்தது வருத்தமளிக்கிறது" என்று குறிப்பிட்டிருந்தார்.

அமைச்சர் சி.வி. சண்முகம் கூறிய கருத்துக்கு எதிர்வினையாற்றியுள்ள தமிழிசை, ''அண்ணா பல்கலைக்கழகத் துணைவேந்தர் பதவிக்கு அகில இந்திய அளவில் விண்ணப்பிக்கலாம் என்ற சட்டத்தைக் கொண்டுவந்ததே அ.தி.மு.க அரசுதான் . அ.தி.மு.க ஆட்சியில் கொண்டுவந்த சட்டப்படியே துணைவேந்தராக சூரப்பா நியமிக்கப்பட்டுள்ளார்.  துணைவேந்தர் நியமனத்தில் எந்த முறைகேடும் இல்லை’' என்று குறிப்பிட்டுள்ளார்.


முழுஅடைப்பு! - புதுச்சேரியில் தமிழக அரசுப் பேருந்துகளின் கண்ணாடி உடைப்பு

புதுச்சேரியில், தமிழகப் பேருந்துகள்மீது கல்வீசித் தாக்குதல் நடத்தியுள்ளது பெரும் பரபரப்பை ஏற்படுத்தியுள்ளது. மூன்று பேருந்துகளின் கண்ணாடிகள் உடைக்கப்பட்டுள்ளன.

காவிரி மேலாண்மை வாரியம் அமைக்கக் கோரி, தமிழகம் மற்றும் புதுச்சேரியில் இன்று முழுக் கடையடைப்புப் போராட்டம் நடத்தப்பட்டு வருகிறது. முழு அடைப்புப் போராட்டம் காரணமாக, பொதுமக்களின் இயல்பு வாழ்க்கை முற்றிலுமாக பாதிக்கப்பட்டுள்ளது. முழுஅடைப்புப் போராட்டத்துக்கு ஆளும் காங்கிரஸ் கட்சி, விடுதலைச் சிறுத்தைகள், கம்யூனிஸ்ட் உள்ளிட்ட பல்வேறு கட்சிகள் ஆதரவு தெரிவித்துள்ளனர்.

காவிரி மேலாண்மை வாரியம் அமைக்காத மத்திய அரசைக் கண்டித்தும், மேலாண்மை வாரியம் அமைக்காத மத்திய அரசுமீது நீதிமன்ற அவமதிப்பு வழக்குத் தொடரத்  தடையாக உள்ள துணைநிலை ஆளுநர் கிரண்பேடிக்கு எதிர்ப்பு தெரிவித்தும், புதுச்சேரியில் தி.மு.க சார்பில் முழு அடைப்புப் போராட்டம் நடைபெற்றுவருகிறது. இந்த முழு அடைப்பு போராட்டத்துக்கு ஆளும் காங்கிரஸ் கட்சி, விடுதலைச் சிறுத்தைகள், கம்யூனிஸ்ட் உள்ளிட்ட பல்வேறு கட்சிகள் மற்றும் சமூக அமைப்புகள் ஆதரவு தெரிவித்துள்ளன.

முழு அடைப்பு காரணமாக நேரு வீதி, அண்ணாசாலை, காமராஜர் சாலை, குபேர் அங்காடி உள்ளிட்ட 10 ஆயிரத்துக்கும் மேற்பட்ட கடைகள் முழு வதுமாக அடைக்கப்பட்டுள்ளன. திரையரங்குகள், பெட்ரோல் பங்குகளும் மூடப்பட்டுள்ளன. மேலும், தனியார் பள்ளிகளுக்கு விடுமுறை விடப்பட்டு ள்ளது. பேருந்துச் சேவைகளைப் பொறுத்தவரை புதுச்சேரி அரசு மற்றும் தனியார் பேருந்துகள் முற்றிலும் இயக்கப்படவில்லை.

இதனிடையே, சென்னை, திருவண்ணாமலை உள்ளிட்ட பகுதிகளிலிருந்து புதுச்சேரி பேருந்து நிலையம் வந்த 4 தமிழக அரசுப் பேருந்துகளின் கண்ணாடிகளை மர்ம நபர்கள் உடைத்தனர். இதனால், தமிழக அரசுப் பேருந்துகள் முற்றிலுமாக இயக்கப்படவில்லை. மேலும், அசம்பாவித சம்பவங்களைத் தடுக்கும் வகையில் புதுச்சேரி முழுவதும் 2 ஆயிரத்துக்கும் மேற்பட்ட போலீஸார் பாதுகாப்புப் பணியில் ஈடுபட்டுள்ளனர்.

தி.மு.க, விடுதலைச் சிறுத்தைகள் கட்சி, காங்கிரஸ் உள்ளிட்ட பல்வேறு கட்சிகளைச் சேர்ந்தவர்கள் மற்றும் சமூக அமைப்பினர் பேருந்து நிலைய வளாகம், இந்திரா காந்தி சதுக்கம் உள்ளிட்ட பல்வேறு இடங்களில் தர்ணா போராட்டத்திலும் ஈடுபட்டுள்ளனர்.


தேசிய முன்னணியை கலைத்து விடுவதே நல்லது.-டத்தோஸ்ரீ நஸ்ரி அப்துல் அஸிஸ்

பெட்டாலிங் ஜெயா,

தேசிய முன்னணியின் (தேமு) சரவா பங்காளிக் கட்சிகள் இந்தக் கூட்டணியில் இருந்து இப்போது விலகிவிட்ட நிலையில், தேமுவை கலைக்க வேண்டிய நேரம் வந்து விட்டதாக டத்தோஸ்ரீ நஸ்ரி அப்துல் அஸிஸ் கூறினார்.பாரிசான் இப்போது இல்லாததைப் போலவே கருதப்படுகிறது என்றும் துணிச்சலான மாற்றங்கள் தேவைப்படுவதாகவும் பாடாங் ரெங்காஸ் நாடாளுமன்ற உறுப்பினருமான நஸ்ரி தி சன் டெய்லியிடம் தெரிவித்தார்.

Read More: Malaysia Nanban Tamil Daily on 14.6.2018


தமிழ் ஆண்களை பாலியல் வன்கொடுமை செய்த பெண் இராணுவ அதிகாரிகள்..

தமிழீழ விடுதலை புலிகள் இயக்க போராளிகள் மற்றும் தமிழ் ஆண்களை, இலங்கை இராணுவத்தைச் சேர்ந்த பெண் அதிகாரிகள் பாலியல் வன்கொடுமை செய்ததாக நேற்று ஜெனிவாவில் வெளியான அறிக்கையொன்றில் அதிர்ச்சி தகவல் வெளியிடப்பட்டுள்ளது.

போர் முடிவடைந்ததாக இலங்கை அரசாங்கத்தால் சொல்லப்படும் 2009 ஆண்டில் இருந்து தற்போதுவரை தடுப்புக்காவலில் வைத்து ஆண்களுக்கு பாலியல் சித்தரவதை செய்கின்றனர் என்று அந்த அறிக்கையில் சொல்லப்படுகிறது. இந்த அறிக்கை மனித உரிமை சட்ட நிபுணர் யஸ்மின் சூகா வெளியிட்டுள்ளார்.

”மௌனம் கலைந்தது”- இலங்கை போரில் தப்பித்து வந்த ஆண்களுக்கு நடந்த பாலியல் வன்கொடுமைகள் பற்றி பேசுகின்றனர் என்ற தலைப்பில் இந்த அறிக்கை தயாரிக்கப்பட்டுள்ளது. இந்த அறிக்கையை பெல்ஜியம் லூவன் பல்கலைக்கழனத்தின் கலாநிதி ஹெலீன் டூகே தயாரித்துள்ளார். இந்த பாலியல் வன்கொடுமையில் பாதிக்கப்பட்ட 121 ஆண்களின் குமுறலில் இந்த அறிக்கை தயாரிக்கப்பட்டுள்ளது.


நிலக்கரி சுரங்க வெடி விபத்தில் 5 பேர் பலி

ஜோகன்ஸ்பர்க்,

தென்ஆப்பிரிக்காவில் மூடப்பட்ட நிலக்கரி சுரங்கத்தில் நிகழ்ந்த வெடிவிபத்தில் 5 பேர் பலியானது சோகத்தை ஏற்படுத்தியுள்ளது. தென்ஆப்பிரிக்காவின் முமாலங்கா மாகாணத்தின் கிழக்கு பகுதியில் செயல்பட்டு வந்த நிலக்கரி சுரங்கம் கடந்த சில மாதங்களுக்கு முன் மூடப்பட்டது. இந்நிலையில், அந்த நிலக்கரி சுரங்கத்தில் உள்ள செப்பு கம்பிகளை திருடுவதற்கு 20 பேர் கொண்ட கும்பல் நுழைந்தது.

அப்போது திடீரென கியாஸ் வெடித்தது. இதில் நிலக்கரி சுரங்கத்தில் அவர்கள் சிக்கிக் கொண்டனர். தகவலறிந்து அங்கு சென்ற போலீசார் 5 பேரின் சடலங்களை மீட்டனர்.இதுகுறித்து போலீசார் கூறுகையில், சுரங்கத்தில் சிக்கியவர்களை மீட்கும் பணி தொடர்ந்து நடைபெற்று வருகிறது என தெரிவித்தனர்.


விபத்தில் உளவுத் துறை மரணம்!

சிலாங்கூர் போலீஸ் தலைமையகத்தின் உளவுத் துறை (ஸ்பெஷல் பிராஞ்ச்) அதிகாரி ஒருவர், டாமன்சாரா அருகே புதிய கிள்ளான் பள்ளத்தாக்கு நெடுஞ் சாலையின் (என்கேவிகே) 18.1 ஆவது கிலோ மீட்டரில் நிகழ்ந்த சாலை விபத்தில் உயிரிழந்தார். சர்ஜண்ட் மேஜர் சுவிண்டர் சிங் இண்டுர் சிங் (வயது 52) ஓட்டிச் சென்ற டொயோட்டா கேம்ரி ரக கார் சனிக் கிழமை அதிகாலை 6.24 மணியளவில் ஒரு தடை வேலியை மோதி விபத்துக்குள்ளானது. இந்த விபத்தில் அவர் உயிரிழந்தர். இந்த சம்பவத்தை உறுதிப் படுத்திய பெட்டாலிங் ஜெயா ஓசிபிடி முகமட் ஸானி சே டின், சர்ஜண்ட் மேஜர் சுவிண்டர் சம்பவ இடத்திலேயே உயிரிழந்ததாகக் கூறினார். அவரது உடல் பிரேத பரிசோதனைக்காக மலாயா பல்கலைக் கழக மருத்துவ மையத்திற்கு கொண்டு செல்லப்பட்டது.


சீபீல்டு ஆலயக் கலவரம். கைதானவர்களில் 49பேர் மலாய்க்காரர்கள், 44 இந்தியர்கள், 1 சீனர்

ஷா ஆலம்,

சீபீல்டு ஸ்ரீ மகா மாரியம்மன் ஆலயத்தில் கடந்த வாரம் நிகழ்ந்த கைகலப்பு குறித்த விசாரணையில் தாங்கள் யாரையும் தவறுதலாகக் கைது செய்ய வில்லை என்பதை போலீசார் உறுதிப்படுத்தியுள்ளனர். வாக்குமூலம் பதிவு செய்யப்படுவதற்காக அவர்கள் அனைவருமே பொது செயல் நடைமுறையின் அடிப்படையிலேயே கைது செய்யப்பட்டுள்ளனர் என்றும் சம்பவத்தில் அவர்களுக்கு தொடர்பு இருப்பதற்கு நியாயமான ஆதாரங்கள் உள்ளதாகவும் சிலாங்கூர் போலீஸ் தலைமை ஆணையர் டத்தோ மஸ்லான் மன்சோர் கூறினார்.

Read More: Malaysia Nanban Tamil Daily on 7.12.2018


இந்தியாவின் இரண்டாவது சுதந்திரப் போருக்கான தேர்தல் நடைபெறுகிறது! ஐ.பெரியசாமி பேச்சு!!

திண்டுக்கல் பாராளுமன்ற தொகுதியின் மதசார்பற்ற முற்போக்கு கூட்டணியின் தி.மு.க. வேட்பாளர் ப.வேலுச்சாமியை ஆதரித்தும், நிலக்கோட்டை சட்டமன்ற தொகுதியில் நடைபெறும் இடைத்தேர்தலில் திமுக சார்பாக போட்டியிடும்  சௌந்திரபாண்டியனை ஆதரித்தும் செம்பட்டியில் உள்ள சந்தை திடலில் நடைபெற்றது. கூட்டத்திற்கு திமுக மாநில துணைப் பொதுச் செயலாளரும், ஆத்தூர் சட்டமன்ற தொகுதி தி.மு.க.உறுப்பினரும் முன்னாள் அமைச்சருமான ஐ.பெரியசாமி தலைமைதாங்கினார். ரெட்டியார்சத்திர தெற்கு ஒன்றிய திமுக செயலாளரும், பகுத்தறிவாளருமான ப..கசிவகுருசாமி வரவேற்புரை ஆற்றினார்.

இக்கூட்டத்தில் திண்டுக்கல் கிழக்கு மாவட்ட திமுக செயலாளரும், பழனி சட்டமன்ற உறுப்பினருமான ஐ.பி.செந்தில்குமார் பேசும்போது, 1972ம் ஆண்டு முதல் திண்டுக்கல் தொகுதியில் போட்டியிட்ட அதிமுக இம்முறை கூட்டணி கட்சிக்கு விட்டுக் கொடுத்தது தோல்வி பயத்தில்தான் என்றார். திண்டுக்கல் பாராளுமன்ற தொகுதியில் திமுக வேட்பாளர் அண்ணன் ப.வேலுச்சாமி அவர்கள் 2 இலட்சம் வாக்குகள் வித்தியாசத்தில் அமோக வெற்றி பெறுவார்.

அவரை அடுத்து பேசிய திண்டுக்கல் மேற்கு மாவட்ட திமுக செயலாளரும், ஒட்டன்சத்திரம் சட்டமன்ற உறுப்பினருமான அர.சக்கரபாணி பேசும்போது, 2016ம் நடைபெற்ற சட்டமன்ற தேர்தலில் ஆத்தூர் சட்டமன்ற தொகுதியில் அண்ணன் ஐ.பெரியசாமி அவர்களை எதிர்த்து அதிமுக சார்பாக பண பலத்துடன் போட்டியிட்ட நத்தம் விசுவநாதன் ஆத்தூர் தொகுதியின் செல்லப்பிள்ளை அண்ணன் ஐ.பெரியசாமியின் மீது  தொகுதி மக்கள் வைத்திருந்த பாசத்தால்  அமோக வெற்றி பெற்றார். அதுபோல இன்று திமுக சார்பாக உதயசூரியன் சின்னத்தில் போட்டியிடும் ப.வேலுச்சாமி அவர்கள் அமோக வெற்றி பெறுவார் என்று கூறினார்.

இறுதியாக பேசியாக மாநில துணைப் பொதுச் செயலாளர் ஐ.பெரியசாமியோ... நடைபெறும் திமுக செயல்வீரர்கள் கூட்டம் கூட்டமா? மாநாடா? என்ற அளவிற்கு மக்கள் நிறைந்துள்ளார்கள். காரணம் மோடியின் ஆட்சி மீது உள்ள வெறுப்பு தான் என்றார். இந்தியா முழுவதும் தற்போது நடைபெறும் பாராளுமன்ற தேர்தல் இந்தியாவின் இரண்டாவது சுதந்திரப் போராட்டத்திற்கான தேர்தல் இது என்றார். மோடியின் சர்வாதிகார ஆட்சிக்கு முடிவு கட்ட நீங்கள் அனைவரும் உதயசூரியன் சின்னத்தில் வாக்களிக்க வேண்டும்.

மக்களாட்சிக்காக மக்கள் நலனுக்காக காங்கிரஸ் பேரியக்க தலைவர் ராகுல்காந்தி போராடி வருகிறார். ஆனால் மோடியோ இந்தியாவின் நான்கு பணக்கார முதலைகளை காப்பாற்ற போராடி வருகிறார். புல்வாமா தாக்குதலின் போது மிக் ரக விமானங்களை அனுப்பியபோது நமது இராணுவவீரர் அபிநந்தன் எதிரிகளிடம் பிடிபட்டார். நான் கேட்பது பயன்படுத்த முடியாத மிக் ரக விமானத்தை அனுப்பியது ஏன்? எனக் கேள்வி எழுப்பினார். ரபேல் விமான பேர ஊழலில் மோடி அவர்கள் சம்மந்தப்பட்டு இருப்பதால் ஆட்சி மாற்றம் ஏற்பட்ட உடன் விசாரணைக்கு உட்படுத்தப்படுவார்.

இதுபோல தமிழகத்தில் உள்ள முதலமைச்சர் முதற்கொண்டு அனைத்து அமைச்சர்களும் விசாரணை வளையத்தில் வருவது உறுதி. நீங்கள் உதய சூரியன் சின்னத்தில் வாக்களிக்கும் ஒவ்வொரு வாக்கும் உங்கள் குடும்பத்தை காப்பாற்றும். உங்கள் பிள்ளைகளுக்கு வேலைவாய்ப்பை வழங்கும் உங்கள் வீட்டில் உள்ள முதியோர்களுக்கு நிவாரண உதவித்தொகை வழங்கும் உங்கள் வீட்டுப் பிள்ளைகளின் பாதுகாப்பிற்கு உறுதுணையாக இருக்கும். திண்டுக்கல் பாராளுமன்ற தொகுதி திமுக சார்பாக உதயசூரியன் சின்னத்தில் போட்டியிடும் ப.வேலுச்சாமி அவர்களின் சிறந்த வேட்பாளர். அவருக்கு உதயசூரியன் சின்னத்தில் வாக்களித்து அமோக வெற்றி பெற செய்யுங்கள் என்றார்.

இக்கூட்டத்தில் இந்திய தேசிய காங்கிரஸ் மாவட்டத்தலைவர் எஸ்.அப்துல்கனிராஜா, மாநகர தலைவர் எம்.சொக்கலிங்கம், மதிமுகமாவட்ட செயலாளர் எம்.செல்வராகவன், மார்க்சிஸ்ட் கம்யூனிஸ்ட் கட்சி செயலாளர் சச்சிதானந்தம், இந்திய கம்யூனிஸ்ட் மாவட்ட செயலாளர் எ.பி.மணிகண்டன், திராவிடர் கழகத்தை சேர்ந்த இரா.வீரபாண்டி, விடுதலை சிறுத்தைகள் கட்சி மாவட்ட செயலாளர் வ.அன்பரசு, இந்திய யூனியன் முஸ்லீம் லீக் கட்சியைச் சேர்ந்த இ.எ.அல்தாப்உசேன், இந்திய ஜனநாயக கட்சி மாவட்ட தலைவர் எம். ரஹமத்துல்லா, மனித நேய மக்கள் கட்சி சேர்ந்த பழனி எம்.ஐ.பாரூக், கொங்குநாடு மக்கள் தேசிய கட்சி மாவட்ட செயலாளர் பி.அருள், அகில இந்திய பார்வர்டு ப்ளாக் மாநில செயலாளர் எம்.பசும்பொன்ராஜா, பார்வர்டு பிளாக் எஸ்.டி. மாநில பொதுச் செயலாளர் எஸ்.ஜெயராமன், ஆதிதமிழர் பேரவை மாவட்;ட செயலாளர் பி.காளிராஜ், மனிதநேய ஜனநாயக  கட்சி மாவட்ட செயலாளர் எ.அப்துல்காதர் ஜெய்லானி, தமிழக வாழ்வுரிமை கட்சி மாவட்ட செயலாளர் எம்.ஆண்டிச்சாமி மற்றும் ஒட்டன்சத்திரம் நகரசெயலாளர் வெள்ளைச்சாமி, திண்டுக்கல் கிழக்கு மாவட்ட திமுக துணைச் செயலாளர்கள் ஆ.நாகராஜ், தண்டபாணி, மார்கிரேட் மேரி, திண்டுக்கல் மேற்கு மாவட்ட அவைத்தலைவர் மோகன், திண்டுக்கல் ஒன்றிய திமுக செயலாளர் நெடுஞ்செழியன், ரெட்டியார்சத்திரம் முன்னாள் ஒன்றிய பெருந்தலைவர் கு.சத்தியமூர்த்தி, மாவட்;ட தொண்டரணி துணைச் செயலாளர் கும்மம்பட்டி விவேகானந்தன், நகர கழக செயலாளர்கள் சின்னாளபட்டி தி.கோபி, சித்தையன்கோட்டை சக்திவேல், அய்யம்பாளையம் அய்யப்பன், கன்னிவாடி பேரூர் கழக செயலாளர் வழக்கறிஞர் சண்முகம், ஸ்ரீராமபுரம் பேரூர் கழக செயலாளர் ராஜா மற்றும் பொதுக்குழு உறுப்பினர்கள் ஆத்தூர் நடராஜன், நெல்லூர் மலைச்சாமி, அய்யம்பாளையம் ரமேஷ் மற்றும் தோழமை கட்சிகள், ஆதரவு இயக்க நிர்வாகிகள்,கழக செயல்வீரர்கள் பலர் கலந்து கொண்டனர். நிறைவாக ஆத்தூர் மேற்கு ஒன்றிய திமுக செயலாளர் சி.ராமன், கிழக்கு ஒன்றிய செயலாளர் ஆ.முருகேசன், ரெட்டியார்சத்திர வடக்கு ஒன்றிய செயலாளர் சு.மணி ஆகியோர் நன்றி உரை கூறினார்கள்!.


ஸாகிரை இந்தியா கொண்டு வரும் முயற்சிகள் தொடரும்.

சர்ச்சைக்குரிய சமய போதகர் ஸாஹிர் நாயக்கிற்கு ஐந்தாண்டுகளுக்கு முன்பு நிரந்தர குடியிருப்புவாசி அந்தஸ்தை மலேசிய அரசாங்கம் வழங்கியதாக உறுதிசெய்யப்பட்டிருப்பதைத் தொடர்ந்து, மலேசியாவிற்கான அவ ரின் வருகை குறித்த விசாரணை தொடரும் என்று இந்திய சட்ட அமலாக்க நிறுவனம் ஒன்று அறிவித்துள்ளது. கடந்த ஏப்ரல் 16-ஆம் தேதி பெர்காசா ஏற்பாட்டிலான ஒரு நிகழ்ச்சியில் அவர் கலந்து கொண்டதும், அதில் அவருக்கு கௌரவ உறுப்பியத்துடன், விருது வழங்கப்பட்டதும் தங்களுக்கு தெரியும் என்று ஸாஹிருக்கு எதிராக ஜாமின் பெற முடியாத கைது வாரண்டை பெற்ற இந்தியாவின் அமலாக்க இயக்ககம் கூறியது. நாங்கள் அவரின் வருகையை ஆராய்கிறோம் என்று அந்த இயக்கத்தின் பெயர் குறிப்பிட விரும்பாத ஓர் அதிகாரி கூறியதாக புதுடில்லியின் தி இந்துஸ் தான் டைம்ஸ் செய்தி வெளியிட்டிருப்பதை தி மலாய் மெயில் நேற்று மேற்கோள் காட்டியது. மலேசியாவுடனான பரஸ்பர சட்ட உதவி உடன்படிக்கையில் கைது வாரண்ட் ஓர் அம்சமாக இடம்பெறவில்லை என்ற போதிலும், அதன் கீழ் தங்களுக்கு உள்ள சலுகைகளை இந்தியா தொடர்ந்து ஆராயும் என்று அந்த அதிகாரிகள் கூறியதாக குறிப்பிடப்பட்டுள்ளது. அவரை இந்தியா கொண்டு வருவதற்கான முயற்சிகள் தொடரும் என்று மற்றுமோர் அரசாங்க அதிகாரி கூறியதாக மேற்கோள் காட்டப்பட்டுள்ளது. இம் மாத தொடக்கத்தில், மும்பாயில் உள்ள ஒரு நீதிமன்றம் ஸாஹிர் நாயக்கிற்கு எதிராக ஜாமின் பெற முடியாத கைது வாரண்டை பிறப்பித்தது. பொரு ளாதாரக் குற்றச்செயல்களை முறியடிக்கும் பொறுப்பேற்றுள்ள, இந்திய நிதியமைச்சின் கீழான அமலாக்க இயக்கம் பண மோசடி தொடர்பான வழக்கு விசாரணைக்காக அவருக்கு எதிராக அந்த கைது வாரண்டை வெளியிட்டது. கடந்த வாரம், மும்பாயில் உள்ள இந்தியாவின் தேசிய புலனாய்வு நிறுவனத்தின் கீழான சிறப்பு நீதிமன்றம், பயங்கரவாதம் தொடர்பாக ஸாஹிருக்கு எதிராக மற்றுமொரு ஜாமின் பெற முடியாத கைது வாரண்டை பிறப்பித்தது. இதற்கு முன்பு ஸாஹிருக்கு எதிராக மூன்று சம்மன்கள் வெளியிடப் பட்டுள்ளன. ஆனால் அவர் எதற்கும் மசியவில்லை என்று இந்தியாவின் தேசிய புலனாய்வு நிறுவனமான என்.ஐ.ஏ நீதிமன்றத்தில் தெரிவித்ததாகக் கூறப் படுகிறது. தற்போது மலேசியாவில் தங்கியிருக்கும் அந்த சமய போதகர் இந்தியாவிற்கு திரும்புவதற்காக அனைத்துலக போலீசின் உதவி நாடப்படும் என்றும் அது கூறியுள்ளது. கைது செய்யப்படுவதை தவிர்ப்பதற்காக ஸாஹிர் இந்தியாவிலிருந்து வெளியேறியதாக கூறப்படுகிறது.


தேமுதிக பிடிவாதம்: அதிமுக, பாமகவை சமாதானப்படுத்தும் பாஜக?

அதிமுக கூட்டணியில் பாமக, பாஜக, புதிய தமிழகம் கட்சிகள் இடம்பெற்றுள்ளன. தேமுதிகவையும் கூட்டணியில் இணைப்பதற்கான முயற்சியில் அதிமுக ஈடுபட்டள்ளது. முதலில் இரண்டு இலக்கத்தில் தொகுதிகளை கேட்ட தேமுதிக படிப்படியாக குறைத்து, தற்போது பாமகவுக்கு குறையாமல் தங்களுக்கு தொகுதிகளை ஒதுக்க வேண்டும் என்று கூறியுள்ளது. அதிமுகவோ, நான்கு தொகுதிகளை கொடுக்க முன்வந்துள்ளதாக கூறப்படுகிறது.

இந்த நிலையில், பாராளுமன்றத் தேர்தலில் தாங்கள் கேட்ட தொகுதி எண்ணிக்கையை குறைத்தால், இடைத்தேர்தலில் போட்டியிட தொகுதிகள் ஒதுக்க வேண்டும் என்று தேமுதிக கூறியதால் அதிமுகவுடனான கூட்டணி உடன்பாடு ஏற்பட காலதாமதம் ஆகிறது.

திமுக கூட்டணி இறுதி வடிவம் பெறாததால் தேமுதிகவை தங்கள் கூட்டணியில் இழுக்கும் முயற்சியில் ஈடுபட்டுள்ளனர் அதிமுக மூத்த நிர்வாகிகள். மேலும், இடைத்தேர்தலில் தனித்து நிற்க வேண்டும் என்ற முடிவில் பின்வாங்கக் கூடாது என்பதிலும் உறுதியாக உள்ளனர். அதேநேரத்தில் கூட்டணி கட்சிகளுக்கு போக திமுக அளவுக்கு நாமும் போட்டியிட வேண்டும் என அதிமுக மூத்த நிர்வாகிகள் வலியுறுத்தி வருகின்றனர்.

இதற்கிடையில் நாளை (செவ்வாய்க்கிழமை) தேமுதிக அலுவலகத்தில் அவசர ஆலோசனைக்கூட்டம் நடைபெறும் என்றும், இதில் மாநில, மாவட்ட முக்கிய நிர்வாகிகள் கலந்து கொள்ள வேண்டும் என்று அறிவுறுத்தப்பட்டுள்ளது. திடீரென அவசர ஆலோசனைக் கூட்ட அறிவிப்பு வந்துள்ளதால் கூட்டணி குறித்த அறிவிப்பு வெளியிடப்படலாம் என்று அக்கட்சியினரிடையே விவாதங்கள் எழுந்துள்ளது.

இந்த பரபரப்பான சூழ்நிலையில் கூட்டணியில் தேமுதிக இடம்பெற வேண்டும் என்று அதிமுகவுக்கு பாஜக கடும் அழுத்தம் கொடுத்து வருகிறது. மேலும் தேமுதிக நல்ல முடிவை எடுக்கும் என்று தமிழிசை மற்றும் பொன்.ராதாகிருஷ்ணன் ஆகியோர் செய்தியாளர்களிடம் தெரிவித்து வருகின்றனர். தேமு திகவை கூட்டணியில் இடம்பெற வலியுறுத்தும் பாஜகவிடம், கூட்டணி நலன் கருதி ஒரு தொகுதியை விட்டுக்கொடுக்குமாறு பாமகவிடம் பேசுமாறு நழுவிக்கொண்டதாம் அதிமுக தரப்பு.


துணை முதல்வரே விஜயகாந்த் வீட்டுக்கு போய் விட்டார்

சென்னை:

திருநாவுக்கரசர், ரஜினி, ஸ்டாலின், சரத்குமார் என்றெல்லாம் போய் கடைசியில் துணை முதல்வரே விஜயகாந்த் வீட்டுக்கு போக போய் விட்டார். அதிமுகவினர் ஷாக்காகிக் கிடக்கின்றனர்.தொடர்ந்து கூட்டணி இழுபறியில் உள்ளது தேமுதிக. தனித்தனியாக ஒவ்வொரு கட்சி சார்பில் விஜயகாந்த்தை நேரில் சந்தித்து பேசிவிட்டு வந்தும்கூட ஒன்றும் மசியவில்லை என்றே தெரிகிறது.

சில தினங்களுக்கு முன்பு பரபரப்பாக தேமுதிகவுடன் கூட்டணி விஷயத்தில் இறங்கிய அதிமுக நாளடைவில் அந்த விஷயத்தை ஆற போட்டுவிட்டது.

இதற்கு காரணம் எப்படி இருந்தாலும் நம்ம கிட்ட தேமுதிக வந்துதான் ஆக வேண்டும் என்ற அலட்சியம்தான். ஆனால் அதிமுக இப்படி நினைக்க, தேமுதிகவோ வேறு தினுசாக யோசிக்க ஆரம்பித்தது. அதிமுகவுடன் உறவில் இருந்து கொண்டே திமுக, கமல், டிடிவி தினகரன் என ரவுண்டு கட்டி பேச்சுவார்த்தை நடத்தியது. இதை பார்த்ததும் அடிவயிற்றில் அள்ளு கிளம்பியது பாஜகவுக்குதான்.

முதல் காரணம், திமுக பக்கம் தேமுதிக சாய்ந்துவிட்டால், கண்டிப்பாக ஓட்டுக்கள் பிரியும் என்று கணக்கு போட்டது. இதே நிலைமைதான் விஜயகாந்த் தினகரன் பக்கம், கமல் பக்கம் போனாலும் நடக்கும் என்பதால், தேமுதிகவை எப்படியும் விட்டுவிடக்கூடாது என்ற கண்டிஷனை அதிமுகவுக்கு போட்டுவிட்டது பாஜக தலைமை.

இரண்டாவது காரணம், நாளை தேமுதிக உயர்நிலைக்குழு கூட்டம் கூட உள்ளது. இதில் ஏடாகூடமான முடிவை எடுத்துவிட்டால் அது அதிமுகவுக்கு பாதகமாக போய்விடும் என்றும் நினைக்கிறது. மூன்றாவதாக, வரும் 6-ம் தேதி, பிரதமர் மோடி தலைமையில், சென்னையில், நடக்கவுள்ள பொதுக்கூட்டத்தில், கூட்டணி கட்சிகளின் தலைவர்களை மேடை ஏற்ற வேண்டிய நெருக்கடியில் அதிமுக உள்ளது.

இது எல்லாவற்றிற்கும் மேலாக ஸ்டாலின் விறுவிறுவென கூட்டணி விவகாரங்களை முடித்து கொண்டு வருகிறார். எனவே மேலிட சப்போர்ட்டை எக்கச்சக்கமாக வைத்து தேமுதிக தண்ணி காட்டி வருவதால், யாரை அனுப்பியும் வேலைக்கு ஆகாது என்று முடிவெடுத்து துணை முதல்வர் ஓ.பன்னீர்செல்வமே விஜயகாந்த் வீட்டுக்கு போய் விட்டார். அங்கு கூட்டணி சம்பந்தமான இறுதியான பேச்சுவார்த்தையில் ஈடுபடுகிறார்.

ஓஹோவென அன்று தேமுதிக வளர்ந்து தழைத்தோங்கிய காலத்திலேயே விஜயகாந்த்தை தன் வீடு தேடி வரச் செய்தவர் ஜெயலலிதா. யாராக இருந்தா லும் தான் இருக்கும் இடத்துக்கு வரவழைத்து கூட்டணி பேசுவதுதான் ஜெயலலிதா பாணி, அதிமுகவின் ஸ்டைலும் கூட. அன்று விஜயகாந்த்தையும் அப்படித்தான் கூப்பிட்டு பேசினார். அப்படி ஒரு கட்டுக்கோப்பில், ஒரு கெத்தாக தூக்கி நிறுத்தி, தேடி வரும் அளவுக்குதான் கட்சியை வைத்திருந்தார் ஜெயலலிதா.

ஆனால் இன்றைக்கு பலமிழந்த, தேய்ந்து போன ஒரு கட்சியை தேடி அதிமுக ஓடுவது தமிழகத்துக்கு கொஞ்சம் அதிர்ச்சியாகத்தான் உள்ளது. இதனால் தேமுதிக பலம் வாய்ந்த கட்சி என்பது அர்த்தம் ஆகாது... அதிமுக தேய்ந்துபோய் வருகிறது என்றுதான் அர்த்தம் ஆகிறது. எங்கே ஓட்டை விஜயகாந்த் பிரித்துவிடுவாரோ என்று நினைத்து கொண்டு ஓபிஎஸ் விஜயகாந்த் வீட்டுக்கு ஓடுவது அதிமுகவின் பலவீனம் மட்டுமல்ல.. ஜெயலலிதாவுக்கே இழுக்கு ஆகும்!


தேசியக்கொடிக்கு மேல் பறந்த பாரதிய ஜனதா கொடி!

உத்தரப்பிரதேசத்தில் யோகி பங்கேற்ற பேரணியில், தேசியக் கொடிக்கு மேல் பாரதிய ஜனதா கொடி பறந்தது சர்ச்சையை ஏற்படுத்தியுள்ளது.

பாரதிய ஜனதா கட்சி, காசியாபாத் ராம்லீலா மைதானத்தில் நேற்று முன்தினம் பேரணி நடைபெற்றது. அதில், முதல்வர் யோகி ஆதித்யநாத் கலந்துகொண்டு பேசினார். யோகி வருவதற்கு அரை மணி நேரத்துக்கு முன், அந்தக் கட்டடத்தின் உச்சியில் தேசியக்கொடிக்கு மேல் பாரதிய ஜனதா கட்சியின் கொடி பறந்துகொண்டிருந்தது.

 அதைப் பார்த்த பத்திரிகையாளர்களும் அதிகாரிகளும் அதிர்ச்சியடைந்தனர். தேசியக்கொடி மரியாதைச் சட்டத்தின்படி, தேசியக்கொடிக்கு மேலாக எந்தக் கொடியும் பறக்கக்கூடாது. பக்கவாட்டில்கூட கொடி பறக்கக்கூடாது. அதிகாரிகள் அறிவுறுத்தியதையடுத்து, அவசரம் அவசரமாக பாரதிய ஜனதா கட்சியின் கொடியை இறக்கவைத்தனர். எனினும், தேசியக் கொடிக்கு மேல் பாரதிய ஜனதா கொடி பறப்பதை சிலர் புகைப்படம் எடுத்து இணையத்தில் வெளியிட்டுள்ளனர்.

இதுகுறித்து போலீஸில் எந்தப் புகாரும் செய்யப்படவில்லை. எந்த நடவடிக்கையும் எடுக்கப்படவில்லை. தேசப்பற்றுகுறித்துப் பேசும் பாரதிய ஜனதா கட்சித் தொண்டர்களே... தேசியக்கொடியை அவமதிக்கும் வகையில் நடந்துகொள்ளலாமா  என்ற கேள்வியை எதிர்க்கட்சிகள் எழுப்பியுள்ளன.


என் மகள் வயது கதாநாயகிகளுடன் நடித்தது தவறு தான் - ரஜினிகாந்த்!

தன்னுடன் நடித்த நடிகைகள் குறித்து ரஜினிகாந்த் பேசியுள்ளார்.

பா.ரஞ்சித் இயக்கத்தில் ரஜினிகாந்த் நடிப்பில் உருவாகி வரும் திரைப்படம் ‘காலா’. இப்படத்தை தனுஷ் தயாரிக்கிறார். இதன் இசை வெளியீட்டு விழா பிரம்மாண்டமாக நடைபெற்றது. விழாவில் பேசிய ரஜினிகாந்த், சினிமாவில் இருந்து அரசியல் வருகை வரை, பல விஷயங்கள் குறித்து பகிர்ந்து கொண்டார். லிங்கா படம் அதன் கதைக்காக ஒப்புக் கொண்டேன்.

ஆனால் அதன் தோல்வி, மிக நல்லவனாக இருக்கக் கூடாது என்ற பாடத்தை புகட்டியது. என் மகளை விட குறைந்த வயது கொண்ட சோனாக்‌ஷியுடன் டூயட் பாடியது தவறு தான். அதனை பின்னால் தான் உணர்ந்து கொண்டேன். அதேபோல் 40, 45 வயது கதாபாத்திரங்களில் நடித்தால் பரவாயில்லை. ஆனால் 30 வயது கதாபாத்திரங்களில் நடித்ததும் தவறு என்று குறிப்பிட்டார்.

தனது அரசியல் வருகை குறித்து, இன்னும் அந்த காலம் வரவில்லை. அந்த காலம் விரைவில் வரும். என்னை வாழ வைத்த தமிழ் நெஞ்சங்களுக்கு நல்லது நடக்கும் என்று ரஜினிகாந்த் கூறினார்.


முகம் சிதைந்த நிலையில் இந்திய இளைஞரின் சடலம்

(தமிழ்ச்செல்வி) அலோர்காஜா, முகம் சிதைந்து, உடல் அழுகிய நிலை யில் இந்திய இளைஞரின் சடலம் கண்டெடுக்கப்பட்டது. இரு வாரங்களுக்கு முன்பு காணாமல் போன யுவராஜ் த/பெ இராஜசேகர் (23வயது) என்பவரின் உடல் தான் என அவரின் குடும்ப உறுப்பினர்கள் அடையாளம் கூறினர். வெள்ளிக்கிழமை அதிகாலை 12.30 மணியளவில் தஞ்ஜோங் ரிமாவ் டாலாம், காடேக் ஜாலான் கேராத்தி லாமா அலோர்காஜாவில் உள்ள ஆற்றங் கரை யில் பொதுமக்கள் கொடுத்த தகவலை தொடர்ந்து போலீசார் அவரது உடலை கண்டெடுத்தனர். வயிற்று பகுதியில் ஆழமான கத்தி குத்து காயங்களும், முகம் அடையாளம் தெரியாத அளவிற்கு சிதைந்தும் காணப்பட்டதாக கூறப்பட்டது. அவரது காலில் பச்சை குத்திய அடையாளத்தை வைத்து அது யுவ ராஜ் உடல் என்பதை குடும்ப உறுப்பினர்கள் நம்புவதாக மரணமுற்ற யுவராஜின் தாயார் கண பதியம்மாள் (52) கூறினார். சிரம்பானில் வேலை செய்து வந்த யுவராஜ் கடந்த 26/6/2017 புக்கிட் தம்பினில் உள்ள வீட்டிற்கு திரும்பி உள்ளார்.தம்பின் தாமான் குலோனியில் உள்ள உறவினர் வீட்டிற்குச் சென்று அங்கு தங்கியிருந்த யுவராஜ் அன்று இரவு வீட்டிலிருந்து மர்மமான முறையில் காணாமல் போனதாக கூறப்படுகிறது. அவரது சட்டை வீட்டின் கேட்டிலும் , அவரது காலணி வீட்டு வாசலிலும் இருந்தது. அவரை பல இடங்களில் தேடி கிடைக்காததால். அதனைத் தொடந்து தம்பின் காவல் நிலையத்தில் புகார் கொடுத்ததாக கணபதியம்மாள் தெரிவித்தார்.காணாமல் போனவரை பற்றி 24 மணி நேரத்திற்கு பிறகு புகார் கொடுங்கள் என்று போலீசார் சொல்லிவிட்டதால் பின்பு 27/6/2017 போலீஸ் புகார் செய் தோம். ஆனால் அவர் காணாமல் போன நாள் முதல் இதுவரை 4 போலீஸ் புகார் செய்து விட்ட போதிலும் இதுவரை போலீஸ் அதிகாரி எங்களை அணுகி விசா ரணை செய்யவில்லை. காணாமல் போனவர் குறித்து எங்கள் வீட்டுக்கு கூட போலீஸ் வரவில்லை என்றார் அவர். மகனை பிரிந்து பரிதவிக்கும் எங்களை காவல் துறையினர் அலட்சியம் படுத்தினர். வீட்டுக்கு மூத்தப் பிள்ளையான இவர் எங்களை வழி நடத்துவார் என எண்ணி இருந்தோம் . ஆனால் அவர் பிணமாக கிடைப் பார் என கனவிலும் நினைக்க வில்லை என கண்ணீருடன் கணபதி யம்மாள் கூறினார். மகன் காணாமல் போன அன்றே காவல் துறை சற்று அக்கறையுடன் அவரை தேடி இருந்தால் எங்கள் மகன் எங்களுக்கு கிடைத்திருப்பார் என நேற்று அலோர்காஜா சவக்கிடங்கில் யுவராஜ் உடலை பெற்றுக் கொள்வதற்காக காத்திருந்தப் போது நண்பனிடம் கூறினர்.


சைபர் சைக்கோக்கள் எஸ்வி சேகர், எச் ராஜாவால் தமிழகத்துக்கு ஆபத்து

சென்னை:

சைபர் சைக்கோக்களான எச். ராஜா, எஸ்.வி.சேகரால் தமிழகத்துக்கு ஆபத்து; இருவர் மீது புகார் தெரிவித்தால் நடவடிக்கை எடுக்கப்படும் என்று அமைச்சர் ஜெயக்குமார் தெரிவித்தார். கடந்த இரு தினங்களுக்கு முன்பு சென்னை செய்தியாளர்கள் சந்திப்பில் பெண் செய்தியாளர் லட்சுமியின் கன்ன த்தில் ஆளுநர் பன்வாரிலால் புரோஹித் தட்டினார். இது பெரும் சர்ச்சையை கிளப்பியது. அந்த பெண் பத்திரிகையாளரிடம் ஆளுநர் மன்னிப்பு கேட்டார். எனினும் மன்னிப்பை ஏற்றபோதிலும் அந்த நிருபர் லட்சுமி அதற்காக அவர் கூறிய காரணத்தை ஏற்க மறுத்துவிட்டார்.

இந்நிலையில் பாஜகவைச் சேர்ந்த எச். ராஜா, எஸ்.வி சேகர் உள்ளிட்டோர் மிக கீழ்த்தரமான வகையில் ட்விட்டரில் பதிவிட்டு வருகின்றனர். இதற்கு கடும் கண்டனம் கிளம்பியதை தொடர்ந்து அவற்றை இருவரும் நீக்கிவிட்டனர்.இதுகுறித்து அமைச்சர் ஜெயக்குமார் கூறுகையில் எஸ்வி சேகர் மீது புகார் தெரிவித்தால் நடவடிக்கை. அவதூறு கருத்து தெரிவித்தவர்கள் மீது பத்திரிகையாளர்கள் புகார் தர வேண்டும்.

பாதிக்கப்பட்ட பெண்கள் புகார் கொடுத்தால் உடனடியாக நடவடிக்கை எடுக்கப்படும். அவதூறாக பேசும் எச். ராஜா மீது அரசு வழக்கு தொடரும். தமிழக அரசு யாருக்கும் வக்காலத்து வாங்காது என்பதை தெரிவித்துக் கொள்கிறேன்.எஸ்.வி. சேகர், எச். ராஜா இழிவாக பேசுவதை ஏற்க முடியாது. இந்த இரண்டு சைபர் சைக்கோக்களால் தமிழகத்துக்கு ஆபத்து; பத்திரிகையாளர்களை இழிவுபடுத்தப்படுவதை அனுமதிக்க முடியாது என்றார் ஜெயக்குமார். இதனி டையே எஸ்வி சேகருக்கு எதிராக இன்று பத்திரிகையாளர்கள் ஆர்ப்பாட்டம் நடத்தவுள்ளதாகவும் தகவல்கள் வெளியாகியுள்ளன.